Απόσπασμα από το τέταρτο κεφάλαιο: ΠΩΣ Η GOLDMAN SACHS ΧΕΙΡΑΓΩΓΗΣΕ ΤΟ ΕΛΛΗΝΙΚΟ ΧΡΕΟΣ | Πτώση του Δόγματος\nΑπόσπασμα από το τέταρτο κεφάλαιο: ΠΩΣ Η GOLDMAN SACHS ΧΕΙΡΑΓΩΓΗΣΕ ΤΟ ΕΛΛΗΝΙΚΟ ΧΡΕΟΣ\nΑπόσπασμα από το τέταρτο κεφάλαιο με τίτλο : ΠΩΣ Η GOLDMAN SACHS ΧΕΙΡΑΓΩΓΗΣΕ ΤΟ ΕΛΛΗΝΙΚΟ ΧΡΕΟΣ:\n«Η ελληνική κυβέρνηση ζητά από την Goldman Sachs να την βοηθήσει να βρει τεχνάσματα, για να μπει στη ζώνη του ευρώ λίγο μετά τη δημιουργία του νέου νομίσματος. Η Αθήνα θέλει κυρίως να κρύψει την έκταση των ελλειμμάτων της. Για να γίνει αυτό ο πρωθυπουργός των σοσιαλιστών Κώστας Σημίτης έχει την πρόθεση να απαλλαγεί από το βάρος των στρατιωτικών δαπανών το οποίο ήταν σημαντικό εξαιτίας της υποβόσκουσας διαμάχης με την Τουρκία. Σκοπός ήταν να μην φαίνονται αυτές στις δημόσιες δαπάνες.\nΓιατί η Goldman Sachs να αρνηθεί μία τέτοια εντολή, με υψηλότατη αμοιβή, για να κάνει ένα νομότυπο φτιασίδωμα; Παρά τις απρόβλεπτες δυσκολίες που παρουσιάζουν οι σχέσεις με το χώρο της πολιτικής, η βοήθεια προς τα κράτη βρίσκεται στο επίκεντρο των δραστηριοτήτων των επενδυτικών τραπεζών. Αν και οι ευρωπαϊκοί οίκοι έχουν την τάση να αφήνουν αυτού του είδους τις συναλλαγές για τα γραφεία των ειδικών λογιστών, οι αμερικάνοι συνάδελφοί τους παρέχουν συχνά και με κάθε νομιμότητα αυτού του τύπου τις υπηρεσίες. Και άλλες χώρες της Ευρωπαϊκής Ένωσης κατέφυγαν στην τεχνογνωσία των μεγάλων χρηματοοικονομικών οργανισμών για να «βελτιστοποιήσουν» την εικόνα των εθνικών τους λογαριασμών. Η Ιταλία έκανε ακριβώς το ίδιο με την αμερικάνικη τράπεζα J.P. Morgan.\nΓια την Goldman Sachs η Ελλάδα ξαφνικά γίνεται «μάνα εξ ουρανού». Πως να μη δουν ότι μια μικρή χώρα με αδύναμη τραπεζική υποδομή, στοιχειώδεις στατιστικές των δημοσιονομικών και με ανθούσα παραοικονομία, που καθιστά προβληματική την είσπραξη φόρων και δασμών, αποτελεί «κελεπούρι»; Ένας οικονομικός κολοσσός έχει ακόμα πιο πρόσφορο έδαφος, καθώς στην Ελλάδα το χρηματιστήριο δε διαθέτει αποτρεπτικούς κανόνες, το κράτος θολώνει το οικονομικό παιχνίδι και οι δαιδαλώδεις συμφωνίες είναι ο κανόνας.\nΗ αυτοκρατορία Goldman ενδιαφέρεται για την Ελλάδα ειδικότερα για έναν επιπλέον λόγο: τη φύση του χρέους της. Πρόκειται για σύνθετα ομόλογα, αποτιμημένα με ασαφή κριτήρια και απροσδιόριστη δυνατότητα προεξόφλησης, τα οποία είναι απολύτως πρόσφορα για κερδοσκοπία. Με λίγα λόγια ακριβώς το αντίθετο του γαλλικού χρέους για παράδειγμα, το οποίο είναι απλό, προβλέψιμο, εύκολα ρευστοποιήσιμο, στηριγμένο σε ένα πολύ ακριβές χρονοδιάγραμμα.»\nΑΠΟΣΠΑΣΜΑΤΑ goldman sachs, τέταρτο κεφάλαιο, Αποσπάσματα, Πως η Goldman Sachs χειραγώγησε το Ελληνικό χρέος, κεφάλαιο 4\n« Απόσπασμα από το τρίτο κεφάλαιο: ΔΙΕΘΝΕΣ ΝΟΜΙΣΜΑΤΙΚΟ ΤΑΜΕΙΟ(ΔΝΤ) ΑΝΑΛΥΣΗ ΚΑΙ ΑΝΑΔΡΟΜΗ\tΑπόσπασμα από το πέμπτο κεφάλαιο: ΓΕΝΟΚΤΟΝΙΑ ΚΑΙ ΔΙΑΦΘΟΡΑ: ΟΙ ΤΡΟΠΟΙ ΜΕ ΤΟΥΣ ΟΠΟΙΟΥΣ ΤΑ ΜΕΤΡΑ ΕΦΑΡΜΟΓΗΣ ΤΟΥ ΝΕΟΦΙΛΕΛΕΥΘΕΡΙΣΜΟΥ ΕΠΙΒΑΛΛΟΝΤΑΙ ΣΤΗΝ ΚΟΙΝΩΝΙΑ »


Τα ταχύτατα, πυκνά & υπερπολυτελή δρομολόγια του Fior di Lenvante - KefaloniaToday.com\nΕΙΣΤΕ ΕΔΩ: Home / Επικαιροτητα / Τα ταχυτατα, πυκνα & υπερπολυτελη δρομολογια του Fior di Lenvante\nΤα ταχύτατα, πυκνά & υπερπολυτελή δρομολόγια του Fior di Lenvante\n5 Δεκεμβρίου, 2014 6:48 μμ\nΤο πολυτελές F/B Fior di Levante της εταιρείας LevanteFerries , σχεδιασμένο σύμφωνα με τις υψηλότερες προδιάγραφες, ανοίγει τις πύλες του στο κοινό για παρουσίαση και ξενάγηση την Παρασκευή 5/12 από τις 11.00 έως τις 17:30 στην Ακτή Βασιλειάδη στον Πειραιά, διπλά στο Υπουργείο Ναυτιλίας και Αιγαίου.\nΠρόκειται για ένα από τα καλυτέρα πλοία του είδους του σύμφωνα με αρμοδίους ναυτιλιακούς κύκλους και λαμβάνει μέρος σε διεθνή διαγωνισμό διεκδικώντας παγκόσμιο τίτλο του πρώτου και ομορφότερου πορθμειακού πλοίου.\nΤον σχεδιασμό έκαναν σπουδαίοι Έλληνες Μηχανικοί και η μετασκευή του έγινε στα ναυπηγεία της COSCO στην Κίνα. Έχει συνολικό μήκος 118,80 μετρά, πλάτος 20 μετρά και βύθισμα 4,75 μετρά.\nΤο tonnage του είναι 3.200 tons και αναπτύσσει μέγιστη ταχύτητα 19,8 knots και υπηρεσιακή ταχύτητα 18 knots. Έχει μεταφορική ικανότητα 1.140 επιβατών, ενώ το γκαράζ του πλοίου εξυπηρετούν 310 ΙΧ αυτοκίνητα ή 32 φορτηγά και 120 ΙΧ αυτοκίνητα.\nΤο Fior di Levante θα σαλπάρει το Σάββατο 6/12 ανήμερα της γιορτής του Αγίου Νικολάου για τη Ζάκυνθο, από οπού και θα ξεκινήσει τα δρομολόγια του την Κυριακή στις 7:30πμ.\nΤο Fior di Levante κάθε Δευτέρα και Παρασκευή θα αναχωρεί από τη Ζάκυνθο στις 05:45, 10:30, 14:15 και 18:45 και από Κυλλήνη τις ιδίες μέρες στις 07:30, 12:30, 16:00 και 20:45. Κάθε Τρίτη, Τέταρτη, Πέμπτη και Σάββατο από τη Ζάκυνθο στις 05:45, 14:15 και 18:45 και από την Κυλλήνη στις 07:30,16:00 και 20:45. Κάθε Κυριακή από τη Ζάκυνθο στις 07:30, 14:15 και 18:45 και από την Κυλλήνη στις 09:30 ,16:00 και 20:45.\nFiled Under: Επικαιροτητα Tagged With: Fior di Lenvante, δρομολογια


Το κυνήγι των μαγισσών - ΤΑ ΝΕΑ\ntanea.gr > Απόψεις > Το κυνήγι των μαγισσών\nΠολιτική ορθότητα ως Αστυνομία Σκέψης\nΗ κατάχρηση των μηχανισμών πολιτικής ορθότητας και οι καμπάνιες για την «ακύρωση» διάσημων προσώπων\n7 Ιουλίου 2020 | 13:11\nΠηγή σκίτσου: Deutsche Welle\nΤο 1968 στο «Ψυχή στον πάγο» (στα ελληνικά από την Papyros Press, 1971) ο Ελντριτζ Κλίβερ, ηγετικό στέλεχος στους «Μαύρους Πάνθηρες», κατήγγειλε την ομοφυλοφιλία του μαύρου συγγραφέα Τζέιμς Μπόλντουιν και, σε ένα σημείο, παραδέχθηκε ότι θεωρούσε «επαναστατική πράξη» τον βιασμό λευκών γυναικών. Ηταν ακτιβιστής - έως εξτρεμιστής - και έκανε χρήση της υπέρτατης ελευθερίας που του έδινε η πρώτη Τροπολογία του αμερικανικού Συντάγματος.\nΤο βιβλίο έκτοτε πέρασε στη μυθολογία της αντικουλτούρας. Θα κυκλοφορούσε σήμερα κάτι παρόμοιο; Και πόσο γρήγορα θα έπαιρνε την πολυπόθητη σφραγίδα από κοινωνικά δίκτυα, ακτιβιστές και υπερασπιστές της κοινωνικής δικαιοσύνης;\nΣτην πραγματικότητα, οι πολιτισμικοί πόλεμοι στην εποχή μας ξεκινούν από αντίστροφη αφορμή. Την περασμένη εβδομάδα το Ιδρυμα Μπούκερ απομάκρυνε από τη θέση της επίτιμης αντιπροέδρου την Εμα Νίκολσον.Είχε προηγηθεί μια άτυπη καμπάνια από συγγραφείς που θύμισαν ότι ως μέλος του Κοινοβουλίου η Νίκολσον δεν είχε ψηφίσει υπέρ του γάμου των ομόφυλων ζευγαριών το 2013.\nΣτην καμπάνια πρωτοστατούσαν ο συγγραφέας Ντέμιαν Μπαρ και ο ήδη κάτοχος του Μπούκερ, Μάρλον Τζέιμς («Η σύντομη ιστορία επτά φόνων»), οι οποίοι έκαναν λόγο για την «ομοφοβία» και τον «λόγο μίσους» της Νίκολσον.\nΣτην ανακοίνωσή του, πάντως, το Ιδρυμα πρόλαβε να θίξει το παράδοξο της υπόθεσης: ότι δηλαδή το απερχόμενο μέλος βάλλεται για μια θέση που δεν αφορούσε τη διαδικασία απονομής του βραβείου.\n«Μετά την απομάκρυνσή της από το ΔΣ το 2009... έγινε επίτιμη αντιπρόεδρος, πόστο που δεν της επιτρέπει να έχει ρόλο στη διοίκηση ή τη λειτουργία του Ιδρύματος ή τα βραβεία».\nΣτις αρχές Ιουνίου ένα tweet της Τζ. Κ. Ρόουλινγκ, με το οποίο σχολίαζε ειρωνικά την περίφραση «άτομα με εμμηνόρροια» προκάλεσε αντιδράσεις από τη ΛΟΑΤΚΙ κοινότητα, αλλά και την αποχώρηση τεσσάρων συγγραφέων από το πρακτορείο Blair Partnership, που εκπροσωπεί τη δημιουργό του Χάρι Πότερ.\nΣε κοινή τους ανακοίνωση οι Fisher, Davies, Jónsdóttir και ένας συνάδελφός τους που ήθελε να παραμείνει ανώνυμος ζήτησαν από το πρακτορείο να «επαναβεβαιώσει τη δέσμευσή του στα δικαιώματα και την ισότητα των τρανς».\nΠριν από δύο χρόνια ήταν η «παραίτηση» του Ιαν Μπουρούμα από τη διεύθυνση του «New York Review of Books» που δημιούργησε σοκ στη λογοτεχνική κοινότητα. Αιτία, το εκτενές άρθρο του Τζιαν Γκομέσι (Jian Ghomeshi) «Reflections from a hashtag», που περιλαμβανόταν στην ύλη της επιθεώρησης. Ο τελευταίος ήταν ο δημοφιλέστερος παραγωγός του Κρατικού Ραδιοφώνου του Καναδά (CBC).\nΤο 2014 κατηγορήθηκε από πρώην σύντροφό του για βίαιη συμπεριφορά ενώ έκαναν σεξ. Αλλες 20 γυναίκες ακολούθησαν το παράδειγμα της κατηγόρου. Η διεύθυνση του ραδιοφώνου απέλυσε τον Γκομέσι, άρθρο του οποίου φιλοξενήθηκε στο «New York Review of Books» (11 Οκτωβρίου 2018).\nΣε αυτό ο Γκομέσι κάνει την αυτοκριτική του, περιγράφει πώς η επιτυχία τον μετέτρεψε σε νάρκισσο και πώς η δικαστική περιπέτειά του λειτούργησε ως ένα βαθμό ως προσωπική κάθαρση. Περιέγραφε, επίσης, την κοινωνική του απομόνωση και τη σωρεία ρατσιστικών μηνυμάτων και απειλών κατά της ζωής του, από ανώνυμους χρήστες των κοινωνικών δικτύων.\nΤο πρωτοσέλιδο θέμα ενόχλησε πολλούς ακτιβιστές του κινήματος #MeToo και οπαδούς τους στα κοινωνικά δίκτυα. Ο εκδότης της επιθεώρησης, Ρία Χέντερμαν, τελικά υπέκυψε στο διαδικτυακό μπούλινγκ και απομάκρυνε τον Μπουρούμα.\n«Κουλτούρα της ακύρωσης»\nΗ πολιτική ορθότητα δεν έχει εξαρχής πρόσημο: είναι ένας μηχανισμός αυτοπροστασίας του κοινωνικού συνόλου. Λειτουργεί απέναντι στην επέλαση της alt right ωμότητας. Δεν λειτουργεί όταν καταλήγει αστυνομία σκέψης.\nΜπορεί να είναι το άλλο όνομα των συμβολισμών που παράγουν πολιτισμό μέσα στην κοινωνία. Δεν αλλάζει, όμως, την πραγματικότητα όταν μετονομάζει λέξεις. Δεν οδηγεί σε κάθαρση της Ιστορίας γκρεμίζοντας τα αγάλματά της.\nΚαι σίγουρα δεν προασπίζεται τα δικαιώματα υπέρ των οποίων μάχεται όταν επιτίθεται στο δικαίωμα της έκφρασης. Αργά ή γρήγορα θα φτάναμε στο σημείο που πρέπει να εισαγάγουμε μία έννοια από τους πρώτους διδάξαντες του εξωτερικού: την «κουλτούρα της ακύρωσης» (cancel culture).\nΣτις μυλόπετρές της έχουν ήδη πέσει συγγραφείς και καλλιτέχνες που δεν έμαθαν να δουλεύουν με ποσόστωση διαφορετικότητας, μεταπολεμικές ταινίες που δεν πιάνουν τα στάνταρ του 2020, υπερήρωες που δεν διαθέτουν «πολιτισμική ενσυναίσθηση», ο αποδιοπομπαίος προφήτης Μισέλ Ουελμπέκ και, φυσικά, η Αυτού Αυτοσαρκαστικότητα, Γούντι Αλεν.\nΣτις περιπτώσεις των πολέμων που ξεκινούν δι' ασήμαντο τουΐτ οι προϋποθέσεις είναι πάνω κάτω ίδιες: ο δυτικός πολιτισμός είναι η επικράτεια του Κακού, μία αδιατάρακτη συνέχεια ρατσισμού, αποικιοκρατίας, δολοφονιών και βιασμών, οι λευκοί δυνατοί καταπιέζουν τα θύματα, όλα είναι πολιτικά - σε σημείο που ακυρώνεται η πολιτική παρέμβαση -, παντού υπάρχει μια υπερδομή που καταδιώκει «εμάς». Ο κόσμος χωρίζεται σε άσπρο και μαύρο, η ηθική περνάει στην πλευρά των «ηττημένων» ως ηθικολογία, οι αλήθειες είναι απόλυτες.\nΤίποτε δεν βρίσκεται πιο μακριά από την τέχνη, τη λογοτεχνία και την ιστορία. Οταν προσπαθείς να πάρεις με το μέρος σου οπαδούς, η λογοτεχνία που εκφράζεις έχει μετατραπεί προ πολλού σε προσηλυτισμό. Οταν υποδεικνύεις σαν λόγο μίσους την άποψη του απέναντι, οι μάγισσες του Σάλεμ είναι ήδη εδώ.\nΔουλγερίδης Δημήτρης 7 Ιουλίου 2020 | 13:11


Στη Γιορτή της Μητέρας :: Anastasimofos\nΘυμάσαι, στην Δ' τάξη, που μου έμαθες το «Άνάστασιν Χριστού θεασάμενοι», και με παρότρυνες να μην ντρέπομαι να λέω την προσευχή στο σχολείο; Και το «Πάτερ ημών», το «Πιστεύω» μου τα έμαθες να τα λέω σωστά και με νόημα. Πώς τα ήξερες τόσο καλά; Είχες πάει μόνο στο Δημοτικό. Μα, γιατί αναρωτιέμαι; Κι εσύ τα έμαθες από τη μαμά σου κι ας μην ήξερε η γιαγιά γράμματα!\nΘυμάμαι εκείνη την Πρωτομαγιά...Ήσουν άρρωστη με πυρετό κι εγώ σ' άφησα κι έφυγα με την παρέα μου. Έσβησα γρήγορα-γρήγορα το παραπονεμένο βλέμμα σου από την σκέψη μου και μόνο το απόγευμα σε σκέφτηκα, που γύριζα στο σπίτι και μπήκα μέσα σα να μη συνέβαινε τίποτε· ούτε μια συγγνώμη δεν ζήτησα, ούτε ρώτησα πώς είσαι, από την ντροπή μου και τις ένοχές που ένιωθα. Εσύ, όμως, με ρώτησες αν πέρασα καλά...Πόσες φορές παρεξήγησα το ενδιαφέρον σου, την Αγάπη σου, που τα ένιωθα σαν δεσμά.\nΉμουν στην Α' Λυκείου και είχα αγοράσει κρυφά κάποια μολύβια για να βαφτώ, λες και δεν θα το καταλάβαινες. Και τι μου είπες, θυμάσαι; «Αν στολίσεις την καρδιά σου με τις αρετές και την πίστη σου στον Θεό, θα λάμπει το πρόσωπό σου και δεν θα χρειάζεσαι αυτά τα μολύβια και τις σκιές. Κράτησε την ομορφιά που σου έδωσε ο Θεός και αύξησέ την με την ομορφιά της ψυχής σου». Έτσι έδωσες την τελική μάχη με την εφηβεία μου και με έφερες πάλι στον δρόμο τον καλό, όπως έλεγες, πού πάντα ήθελες να περπατούμε.\nΣυγχώρεσε με, μανούλα μου, για τα λάθη μου. Σ' ευχαριστώ που η Αγάπη σου είναι μεγάλη, σαν του Θεού, και τα ξεπερνάει όλα. Είσαι πάντα το δυνατό πρότυπο στην ζωή μου, που αντέχει σε όποιον κλυδωνισμό, σε μπόρες και καταιγίδες.\nΜαμά μου, μαμάκα μου-έτσι σε προσφωνούσα πολλές φορές και χαμογελούσες-σ' ευχαριστώ από τα βάθη της καρδιάς μου! Ευχαριστώ τον Θεό που έχω ΕΣΕΝΑ για μητέρα μου!


Από τον justasimplegirl, Δευτέρα στις 05:15 μμ στο Internet\nΔημοσ. Δευτέρα στις 05:15 μμ\nΔημοσ. Δευτέρα στις 05:23 μμ\nΔημοσ. Δευτέρα στις 06:04 μμ\nΔημοσ. Τρίτη στις 12:06 πμ\nΔημοσ. Τετάρτη στις 12:55 πμ\nΔημοσ. Τετάρτη στις 02:44 μμ


Η εγκυμοσύνη της 18χρονης star ξεσήκωσε θύελλα αντιδράσεων - Queen.gr\nΤι κι αν είναι μόλις 18 χρονών; Η ζωή της reality star δε θυμίζει σε τίποτα την καθημερινότητα των κοριτσιών της ηλικίας της. Σέξι εμφανίσεις, πανάκριβα ρούχα και αυτοκίνητα, υπερπροβολή της ερωτικής της ζωής και όλο αυτό δε... συμμαζεύεται.\nΌπως πολύ καλά φαντάζεστε μιλάμε για την Kylie Jenner, την μικρότερη των αδερφών Kardashians.\nΤα νέα δημοσιεύματα κάνουν λόγο για εγκυμοσύνη της Kylie! Ναι, καλά διαβάσατε. Λέγεται πως η Kylie και ο σύντροφός της Tyga περιμένουν το πρώτο τους παιδάκι και πως είναι πάρα πολύ ενθουσιασμένοι. Το ίδιο χαρούμενες δε φαίνονται όμως να είναι οι αδερφές της, μιας και λέγεται πως η Κim, η Kourtney και η Khloe θεωρούν μέγα λάθος να προχωρήσει τόσο γρήγορα η σχέση της με το γνωστό ράπερ. Αλήθεια ποια η γνώμη της μητέρας και μάνατζέρ της Kris Jenner; Η διάσημη momager δε φαίνεται να έπεσε από τα σύννεφα στο άκουσμα αυτής της είδησης, αλλά δε δείχνει και ενθουσιασμένη με αυτή την έκβαση.\nΕμείς πειράζει που δεν πιστεύουμε το συγκεκριμένο δημοσίευμα του περιοδικού Life & Style; Όπως και να έχει σύντομα η αλήθεια θα «λάμψει»!


Ένας Master Chef από τους Γόννους! Παρά την επιτυχία θέλει να γυρίσει Λάρισα | Postlarissa\nΈνας Master Chef από τους Γόννους! Παρά την επιτυχία θέλει να γυρίσει Λάρισα\nΤετ, 16/08/2017 - 11:12 / Tags: Master Chef, Λάρισα, Κωνσταντίνος Τσιάτσιος\nΟ Κωνσταντίνος Τσιάτσιος αγαπούσε από παιδί τη μαγειρική, όμως δεν τολμούσε να ασχοληθεί με αυτή επαγγελματικά. Μόλις πριν τέσσερα χρόνια, και αφού είχε ήδη μια στρωμένη, όπως λέει δουλειά, ως ηλεκτρολόγος αποφάσισε να κάνει στροφή 180 μοιρών, να φύγει από τη Λάρισα και το χωριό του τους Γόννους για την Αθήνα προκειμένου να σπουδάσει σε σχολή μαγειρικής.\nΣτη διάρκεια των σπουδών του έκανε την πρακτική του σε ένα από τα καλύτερα ελληνικά εστιατόρια, το «Βαρούλκο», στο πλευρό του Λευτέρη Λαζάρου ξεκινώντας έτσι δειλά την πορεία του σε επαγγελματικές κουζίνες. Ώσπου το Master Chef του χτύπησε την πόρτα ή για την ακρίβεια του έστειλε μήνυμα, λέγοντάς του ότι περνάει στην πρώτη φάση του παιχνιδιού. Η σύντροφός του ήταν εκείνη που συμπλήρωσε την αίτηση συμμετοχής κρυφά από εκείνον. Και κάπως έτσι βρέθηκε να μαγειρεύει στις οθόνες μας λαχταριστά πιάτα και μάλιστα με τόσο μεγάλη επιτυχία που κατάφερε να φτάσει στον τελικό του διαγωνισμού, κατακτώντας τη δεύτερη θέση.\nΣτην «Ε» μιλά για την αγάπη του για τη μαγειρική, τα στοιχεία που κάνουν έναν μάγειρα καλό και δεν διστάζει να πει ότι παρά την αναγνωρισιμότητα και τις ευκαιρίες που του δίνει η Αθήνα με χαρά θα επέστρεφε για να δουλέψει στη Λάρισα.\n«Πάντα ήθελα να γίνω μάγειρας. Μου άρεσε πολύ να βρίσκομαι στην κουζίνα» λέει με χαρά ο Κωνσταντίνος Τσιάτσιος ο εκ Γόννων ορμώμενος φιναλίστ του τηλεοπτικού διαγωνισμού μαγειρικής Master Chef. «Ήταν μια απόφαση την οποία πήρα αρκετά αργά, στα 26 μου και αρκετά πρόσφατα αν σκεφτεί κανείς ότι είμαι 30 ετών. Είχα μια στρωμένη δουλειά ως τότε, εργαζόμουν ως ηλεκτρολόγος. Φάνταζε δύσκολο να τα παρατήσω για να πάω να σπουδάσω, αλλά το πήρα απόφαση γιατί αυτό ήταν που πραγματικά αγαπούσα. Οι δικοί μου με στήριξαν απόλυτα. Στην αρχή, ίσως να ήταν κάπως διστακτικοί για το αν θα καταφέρω να ολοκληρώσω τις σπουδές, όμως όλες οι αμφιβολίες τους διαλύθηκαν από τις πρώτες κιόλας στιγμές γιατί είδαν πόσο άλλαξα. Μόλις μπήκα σε αυτόν τον χώρο και άρχισα να ασχολούμαι εντατικά με αυτό που μου άρεσε, όπως μου λέγανε, άλλαξε το πρόσωπό μου, έγινα άλλος άνθρωπος. Αποτυπωνόταν η χαρά αυτού που ένιωθα. Αυτό ήταν που έπρεπε να κάνω» λέει.\nΗ πρώτη του δουλειά, ως πρακτική, ήταν στο «Βαρούλκο» στο εστιατόριο του γνωστού σεφ Λευτέρη Λαζάρου. «Κάποιος γνωστός μου είπε ότι ζητάει άτομα, πήγα εκεί, μίλησα μαζί του, του είπα ότι τον θαυμάζω και ότι θα ήταν τιμή μου να δουλέψω μαζί του και ξεκίνησε η συνεργασία μας. Ήταν όνειρό μου να μπω σε μια τόσο μεγάλη κουζίνα και να δω πώς δουλεύει. Το είδα ως προσωπικό στοίχημα. Αν τα κατάφερνα εκεί θα καταλάβαινα ότι μπορώ να κάνω αυτή τη δουλειά. Η πίεση είναι μεγάλη και αν δεν μπορείς να αντεπεξέλθεις στις δύσκολες συνθήκες μιας επαγγελματικής κουζίνας, ίσως να μην κάνεις γι’ αυτό το επάγγελμα. Έπρεπε να το δοκιμάσω για να δω αν μπορώ να τα καταφέρω».\nΌπως λέει ο νεαρός σεφ η σχολή αλλά και η δουλειά άνοιξαν μπροστά του ορίζοντες. Ως τότε μαγείρευε με αγάπη αλλά δεν είχε τις απαραίτητες γνώσεις για να μπορέσει να εξελιχθεί. «Μετά την πρακτική έμεινα στο «Βαρούλκο» ως βοηθός, όμως κάποια στιγμή σταμάτησα γιατί οι απαιτήσεις της σχολής ήταν πολύ μεγάλες και ήθελα να αφοσιωθώ σε αυτό. Όταν τελείωσε ο πρώτος χρόνος πήγα και δούλεψα για μία σεζόν στη Νάξο, έστησα ένα σνακ μπαρ εκεί, από την αρχή παρουσίασα ένα δικό μου μενού και πήγε πάρα πολύ καλά και αυτό με χαροποίησε και με γέμισε θάρρος για τη συνέχεια. Μετά από εκεί δούλεψα σε ένα συνεργατικό καφενείο στο Κουκάκι, έναν χώρο με εντελώς διαφορετική αντίληψη για τον τρόπο δουλειάς, όπου δεν υπήρχαν αφεντικά, στη συνέχεια επέστρεψα στο «Βαρούλκο», αυτή τη φορά ως Α’ μάγειρας και η πιο πρόσφατη δουλειά μου ήταν σε ένα πολύ καλό εστιατόριο της Αθήνας, τον «Βασίλαινα», όπου ακολούθησα τον σεφ του Βαρούλκου».\nΣε αυτή τη φάση της ζωής του και ενώ είχε ήδη εργαστεί σε κουζίνες που αρκετοί σεφ στην Ελλάδα θα ζήλευαν μπήκε στη ζωή του το Master Chef …χωρίς εκείνος να έχει ιδέα. «Ήρθε ένα μήνυμα στο κινητό μου» εξηγεί «που έγραφε «έχετε επιλεγεί για τις οντισιόν του μάστερ σεφ ετοιμάστε ένα κρύο πιάτο και ελάτε τάδε μέρα, στο τάδε μέρος» και έπαθα σοκ. Την αίτηση για να πάρω μέρος την έκανε η σύντροφός μου, χωρίς να μου πει το παραμικρό. Ξεκίνα δειλά, είπα πάμε κι ό,τι γίνει. Στην αρχή δεν ήξερα τι ακριβώς συνέβαινε. Πήγαινα σε καθεμία από τις προκριματικές φάσεις του παιχνιδιού, έκανα ό,τι καλύτερο μπορούσα και προχωρούσα. Έλεγα ό,τι και να γίνει δεν με πειράζει, ήταν μια ωραία εμπειρία. Όταν, όμως, μπήκα στους 20 συνειδητοποίησα το μέγεθος του παιχνιδιού και του ανταγωνισμού και είπα ότι πρέπει να βάλω τα δυνατά μου για να φτάσω όσο πιο μακριά γίνεται».\nΑυτό που ο Κωνσταντίνος εννοούσε «μακριά» ήταν, όπως φάνηκε, ο τελικός του διαγωνισμού, όπου έχασε την ευκαιρία να αναδειχθεί ο νέος Έλληνας Master Chef μετά από μια σειρά δοκιμασιών κόντρα στον Λάμπρο Βακιάρο. «Όταν έφτασα στη φάση των 20 άρχισα να πιστεύω ότι μπορώ να φτάσω στην πεντάδα και αυτός ήταν και ο στόχος μου. Ειλικρινά, θα ήμουν πολύ ικανοποιημένος ακόμη και με αυτό το αποτέλεσμα. Υπήρχαν στον διαγωνισμό καλύτεροι μάγειρες ή για να το θέσω πιο σωστά πιο έμπειροι από εμένα. Ήξερα πού βάδιζα, ήξερα ποιος ήταν ο ανταγωνισμός. Ανάμεσα στα άτομα που φτάσαμε στην πεντάδα θεωρώ ότι εγώ, μαγειρικά, ήμουν σε χαμηλότερο επίπεδο από τους άλλους. Είχα τρία χρόνια καριέρα και άλλοι επτά και δέκα. Βέβαια δεν είναι μόνο τα χρόνια της εμπειρίας, αλλά και το είδος της. Για παράδειγμα, ο Λάμπρος ο οποίος εν τέλει κέρδισε τον διαγωνισμό έχει εργαστεί στο εξωτερικό, σε πολύ καλά εστιατόρια. Η εμπειρία που σου δίνουν αυτές οι δουλειές είναι πολύτιμη».\nΠώς, λοιπόν, ένας λιγότερο έμπειρος μάγειρας, στο επίπεδο που και η τελευταία λεπτομέρεια είναι σημαντική καταφέρνει να νικήσει αντιπάλους, θεωρητικά, καλύτερους από εκείνον; «Από τη στιγμή που μπήκα στους πέντε σταμάτησα να έχω άγχος. Μαγείρευα δημιουργικά, χωρίς να ανησυχώ. Το απολάμβανα και πιστεύω ότι αυτό ήταν πολύ θετικό για μένα και την εξέλιξή μου» εξηγεί. Και η τύχη τι θέση έχει σε ένα παιχνίδι ικανοτήτων; «Νομίζω ότι η τύχη δεν έχει θέση σε αυτού του είδους τους διαγωνισμούς» θα πει. «Μέσα σε τρία λεπτά πρέπει να φτιάξεις μια συνταγή, την οποία έχεις περίπου 45 λεπτά για να υλοποιήσεις. Αυτό που μετράει λοιπόν είναι η τεχνική, οι ιδέες, οι εμπειρίες. Η τύχη ίσως να είναι με το μέρος σου όταν ξέρεις ένα υλικό, το έχεις μαγειρέψει αρκετά και μπορείς να το διαχειριστείς σωστά. Από την άλλη, μπορεί ένας πολύ καλός μάγειρας να μην τα καταφέρει στον διαγωνισμό. Αυτό δεν μειώνει την αξία του. Απλώς μπορεί να μην του ταιριάζουν οι συνθήκες που επικρατούν σε ένα τέτοιον περιβάλλον. Για μένα το διαγωνιστικό κομμάτι ήταν κάτι ευχάριστο, δεν με άγχωνε. Αντιθέτως, με προκαλούσε».\nΜέσα από τη συμμετοχή του στο παιχνίδι ο νεαρός σεφ, όπως λέει, αντιλήφθηκε πολλά πράγματα για τις μαγειρικές του ικανότητες και το μέχρι πού μπορούν αυτές να φτάσουν. «Με έκανε να καταλάβω ότι η υπομονή είναι μεγάλη αρετή στη ζωή ενός ανθρώπου. Το πάθος και το πείσμα είναι αυτά που σου δίνουν την ώθηση να δημιουργήσεις και να συνεχίσεις να προσπαθείς, όμως χρειάζεται να έχεις υπομονή για να τα καταφέρεις. Και βέβαια, μέσα από αυτή την εμπειρία έμαθα ότι πρέπει να αρπάζεις κάθε ευκαιρία που εμφανίζεται μπροστά σου».\nΌσο για τα πλάνα του για το μέλλον, αυτά είναι συνυφασμένα με τη σκληρή δουλειά, αφού αυτή είναι ο μόνος δρόμος για την επιτυχία. «Έχω κάποιες προτάσεις και τις εξετάζω. Σίγουρα θα κάνω μια συνεργασία με τον συμπαίκτη μου Παναγιώτη Δημητρίου, στην Κύπρο. Από εκεί και πέρα είμαι ανοιχτός, σε οτιδήποτε. Το ιδανικό θα ήταν δουλέψω σε ένα μαγαζί που θα μπορέσω να εκφραστώ πλήρως, να φτιάξω το μενού όπως το θέλω και να μετουσιώσω σε πιάτα τη φιλοσοφία μου γύρω από τη μαγειρική, ελπίζοντας ότι αυτό θα αρέσει στον κόσμο». Θα μπορούσε ακόμη και να δουλέψει υπό την καθοδήγηση ενός άλλου σεφ, αφού όπως λέει στην κουζίνα δεν υπάρχουν εγωισμοί. «Κάθε μέρα μαθαίνεις και υπάρχουν πολλοί άνθρωποι από τους οποίους θα μπορούσα να πάρω πολύτιμες γνώσεις. Όμως θα προτιμούσα να φτιάξω μια κουζίνα όπως τη θέλω εγώ, να στήσω ένα εστιατόριο και ένα μενού όπως το έχω στο μυαλό μου. Και δεν θα είχα πρόβλημα αυτό να γίνει και στη Λάρισα. Θα με ενδιέφερε να δουλέψω εδώ και δεν το αποκλείω».\nΔεν θα μπορούσαμε να μιλήσουμε με έναν σεφ χωρίς να τον ρωτήσουμε τι του αρέσει να μαγειρεύει, ποια είναι η αγαπημένη του κουζίνα. «Η ελληνική παραδοσιακή» λέει χωρίς δεύτερη σκέψη. «Έχουμε λάβει κάποιες γνώσεις γύρω από το φαγητό από τις προηγούμενες γενιές και οφείλουμε να τις παραδώσουμε στις επόμενες, ίσως πιο εξελιγμένες. Μου αρέσει να πάρω ένα απλό καθημερινό πιάτο, να το «πειράξω» και να το παρουσιάσω εντελώς διαφορετικό, ενώ βρίσκω πολύ ενδιαφέρον το πάντρεμα στοιχείων του βουνού και της θάλασσας. Αυτή είναι η κουζίνα που αγαπώ».


Ο Σάββας Πούμπουρας και το νέο του εγχείρημα | Gpop.gr\nΚείμενο: Gpop team 15/08/2016\nΟ Σάββας Πούμπουρας, αποφάσισε να κάνει μια στροφή στην καριέρα του, για λίγο και να ασχοληθεί με κάτι που δεν έχει καμία σχέση με την τηλεόραση.\nΕίναι γνωστό πως ο παρουσιαστής, από τις αρχές του καλοκαιριού, αποφάσισε να ανοίξει την δική του επιχείρηση στην Άνδρο, πρόκειται για μια καντίνα σε γνωστή παραλία του νησιού. Ο ίδιος, εργάζεται εκεί και έτσι συνδυάζει δουλειά και διακοπές μαζί.\nΟ Σάββας, σημειώνει επιτυχία στο νέο του βήμα, καθώς εκτός από σάντουιτς, τρελαίνει και τις λουόμενες με τους κοιλιακούς του. Όπως θα δείτε στις παρακάτω φωτογραφίες, εκτός από να φτιάχνει το φαγητό, το σερβίρει κιόλας. Ο ίδιος φαίνεται ιδιαίτερα χαρούμενος και να απολαμβάνει τη νέα του δουλειά.\nPrevious Post: Κοσμοσυρροή στην Παναγιά της Γωνιάς στο Κολυμπάρι\nNext Post: Ημιμαραθώνιος Κρήτης 2016 και ο διάλογος τριών παραδοσιακών Κρητικών


Οκτώ χρόνια φυλάκιση σε δημόσιο υπάλληλο για αποπλάνηση... - Flashnews.gr\nΟκτώ χρόνια φυλάκιση σε δημόσιο υπάλληλο για αποπλάνηση ανηλίκου\nΣτο κορίτσι, ηλικίας 10 ετών τότε, ο κατηγορούμενος ασελγούσε κατ’ εξακολούθηση για άγνωστο χρονικό διάστημα. Σύμφωνα με το κατηγορητήριο η μητέρα του κοριτσιού ανακάλυψε τυχαία ότι ο οικογενειακός τους φίλος, πατέρας και ο ίδιος με παιδί στην ίδια ηλικία, ασελγούσε στην κόρη της. Αυτό συνέβη το Νοέμβριο του 2007 στο Γύθειο και χθες ο δημόσιος υπάλληλος δεν κάθισε στο εδώλιο του κατηγορουμένου προφασιζόμενος μέσω δικηγόρου ξαφνική ασθένεια.\nΠροχθές πάντως ήταν στο δικαστήριο, για να ζητήσει μια ακόμα φορά αναβολή της εκδίκασης (σ.σ. η υπόθεση είχε αναβληθεί άλλες τρεις φορές). Ωστόσο, χθες, το δικαστήριο προχώρησε ερήμην του τη διαδικασία και η υπόθεση εκδικάστηκε κεκλεισμένων των θυρών. Ως συνήγορος πολιτικής αγωγής παρέστη η δικηγόρος Γυθείου Ανθή Μπαλιτσάρη.\nΣύμφωνα με πληροφορίες, το κορίτσι είχε πάει μια μέρα στο σπίτι του κατηγορουμένου για να παίξει με το γιο του. Τότε αυτός πήρε τη μικρή στο δωμάτιό του, της έβγαλε τα ρούχα και άρχισε να ασελγεί πάνω της. Μαζί του το παιδί είχε ένα κινητό τηλέφωνο. Εκείνη την ώρα χτύπησε κι όταν το κορίτσι απάντησε, η μάνα του άκουσε και κατάλαβε τι συμβαίνει.\nΕντρομη έτρεξε στο σπίτι του κατηγορουμένου και έτσι αποκαλύφθηκε η κτηνωδία. Αγνωστο είναι για πόσο καιρό ο κατηγορούμενος ασελγούσε πάνω στο κορίτσι, που σήμερα είναι ενήλικη και κατάφερε να σταθεί ξανά στα πόδια της γιατί οι γονείς της ζήτησαν αμέσως τη βοήθεια ψυχολόγου.\nΠαρασκευή, 25 Νοεμβρίου 2016, 12:18


Ασπασμός των Αγγέλων: Ιουνίου 2018\nἹερός Ναός Ευαγγελιστού Λουκά, Θήβα\nΣτο νοτιοανατολικό άκρο της Θήβας, στον λόφο με το παλαιό νεκροταφείο της πόλης, βρίσκεται ο Ιερός Ναός που είναι αφιερωμένος στον ιδρυτή της τοπικής εκκλησίας της Βοιωτίας, τον Ευαγγελιστή Λουκά, ο οποίος έζησε εδώ και δίδαξε τον χριστιανισμό.\nΜάλιστα, σύμφωνα με την παράδοση, αυτός είναι ο τόπος του μαρτυρίου και της ταφής του.\nΟ Ναός, όπως και το εκτεταμένο νεκροταφείο γύρω του, υπήρχαν τουλάχιστον από τα τέλη του 11ου αιώνα, όπως δείχνουν σχετικές αναφορές σε κείμενα της εποχής.\nΣτην ίδια θέση έχουν αποκαλυφθεί τμήματα της κλασικής οχύρωσης της πόλης καθώς και μία μεγάλη αψίδα που πρέπει να ανήκει σε ακόμη παλαιότερο ναό, των παλαιοχριστιανικών χρόνων.\nΟ Ναός που υπάρχει σήμερα είναι αυτός που ανοικοδομήθηκε εκ βάθρων και εγκαινιάσθηκε το 1863 από τον Μητροπολίτη Θηβών Δοσίθεο, όπως αναφέρει επιγραφή στην Αγία Τράπεζα.\nΤο ανώτερο μέρος του, που ξεχωρίζει από τη διαφορετική τοιχοποιία, έχει κατασκευασθεί πιθανότατα στις αρχές του 20ού αιώνα, έπειτα από καταστροφικούς σεισμούς που έπληξαν την περιοχή.\nΣτο εσωτερικό του υπάρχει αγιογράφηση του 20ού αιώνα, ενώ στο δεξιό μέρος του ιερού δεσπόζει η λάρνακα που χρησιμοποιήθηκε σε δεύτερη χρήση από τους Θηβαίους για την ταφή του Ευαγγελιστή Λουκά.\nΗ λάρνακα χρονολογείται στον 2ο μ.Χ. αιώνα και ανήκε στη ρωμαϊκή οικογένεια Νηδύμου-Ζωσίμου. Σύμφωνα με την παράδοση το λείψανο απομακρύνθηκε από εδώ και μεταφέρθηκε στην Κωνσταντινούπολη το 357, από τον γιο του Μ. Κωνσταντίνου Κωνστάντιο, και μετά την άλωση της πόλης από τους Φράγκους, το 1204, μεταφέρθηκε στην Πάδοβα της Ιταλίας.\nΑπό το 2000 μέρος του λειψάνου τηρείται πάλι στην αρχική του θέση, δίπλα στη λάρνακα.\nΟ Ευαγγελιστής Λουκάς μετά το θάνατο του Αποστόλου Παύλου κατά την παράδοση και σύμφωνα με πολλές μαρτυρίες, έζησε, δίδαξε, έγραψε και πέθανε στη Θήβα.\nΣτην πόλη της Θήβας κτίστηκε ναός προς τιμήν του Ευαγγελιστή Λουκά και το ιερό λείψανο του τοποθετήθηκε από τους χριστιανούς σε ρωμαϊκή λάρνακα, η οποία σώζεται μέχρι σήμερα, πάνω πιθανόν από τον αρχικό του τάφο.\nΤο 357 μ.Χ. ο Κωνστάντιος, υιός του Μ. Κωνσταντίνου, μετέφερε το ιερό λείψανο στην Κωνσταντινούπολη. Με το πέρας των χρόνων τα λείψανα του μεταφέρθηκαν στην Πάδοβα της Ιταλίας. Στις 17 Σεπτεμβρίου του 2000, έπειτα από πολυετείς προσπάθειες της Τοπικής Εκκλησίας επεστράφη τμήμα των ιερών λειψάνων στην από αιώνες κενή λάρνακα.\nΟ Προσκυνηματικός Ναός σήμερα κοσμεί την πόλη της Θήβας και πολλοί προσκυνητές επισκέπτονται τον ιερό αυτό χώρο για να λάβουν την ευλογία του Ιδρυτού της τοπικής Βοιωτικής Εκκλησίας.\nPosted by Nobilis at 10:51 Δεν υπάρχουν σχόλια :\nLabels: Θήβα , Ιερός Ναός Ευαγγελιστού Λουκά-Θήβα , Λουκάς Ευαγγελιστής


Η πιο μεγάλη ώρα είναι τώρα | Pontos News\nΕπί χρόνια συσσωρεύθηκε εύφλεκτο υλικό στην ελληνοτουρκική αντιπαράθεση, και η προσθήκη των υδρογονανθράκων της Ανατολικής Μεσογείου δημιουργεί την κρίσιμη μάζα για μια εκρηκτική εκτόνωση.\nΘα τηρηθεί το Διεθνές Δίκαιο ή η Τουρκία θα επιβάλλει τη βούλησή της;\nΔημιουργείται το κατάλληλο κλίμα για μια επώδυνη λύση στο Κυπριακό;\nΘα μπορέσει η Ελλάδα να υποστηρίξει την παρουσία της στην Ανατολική Μεσόγειο με τις τριμερείς, ή οι Ηνωμένες Πολιτείες, πιεζόμενες από τη ρωσοτουρκική συνεργασία, θα αφήσουν ελεύθερο το πεδίο;\nΤι θα κάνουν ΗΠΑ και Ισραήλ με το Κουρδικό;\nΈχουν οι ΗΠΑ μεσανατολική στρατηγική ή «βλέποντας και κάνοντας»;\nΓιατί ο Τραμπ είναι τόσο φοβισμένος απέναντι στον Ερντογάν; Εκβιάζεται, και πώς;\nΠού βρίσκεται το Ισραήλ και ο εμβληματικός πρωθυπουργός του τις κρίσιμες αυτές ώρες;\nΗ Ελλάδα, περνώντας μια βαθιά οικονομική και κοινωνική κρίση, έχει να φροντίσει τις πληγές της την ίδια ώρα που τα μεγάλα θέματα των εξωτερικών της σχέσεων, ιδιαιτέρως με την Τουρκία, βρίσκονται επί ξυρού ακμής. Η πιο μεγάλη ώρα είναι τώρα.\nΑποτροπή σημαίνει προβολή των δυνατοτήτων και της αποφασιστικότητάς σου για να αποφύγεις τον πόλεμο. Αλλά ποτέ δεν διακηρύσσεις urbi et orbi πως ό,τι και να γίνει η Ελλάδα δεν θα πάει σε πόλεμο με την Τουρκία. Απόλυτος στόχος είναι η αποφυγή του, αλλά δεν το λες καθημερινά. Ο άλλος θα εκμεταλλευτεί την αδυναμία σου και θα σε χορέψει, όπως και το κάνεις, στο ταψί.\nΤελευταία, μάλιστα, σε όλους τους πολιτικούς χώρους εμφανίστηκαν «ορθολογιστές» που προσεγγίζουν τα ελληνοτουρκικά από την τουρκική οπτική, όχι στη βάση του Διεθνούς Δικαίου αλλά με μια λογική επιείκειας απέναντι στην Τουρκία η οποία «δεν μπορεί να μην δικαιούται αυτά που διεκδικεί».\nΔεν αντιλαμβάνονται(;) ότι έτσι και αρχίσουν οι υποχωρήσεις, το τέλος θα είναι η ελληνική εξάλειψη από την περιοχή;\nΣε αντίθεση με την Ελλάδα, η Τουρκία σχεδιάζει και διεκδικεί στο Αιγαίο και τον ευρύτερο μεσογειακό χώρο από τη δεκαετία του ’50.\nΟ πρώτος παράνομος χάρτης που δημοσιεύτηκε από την Τουρκία ίσως να μην χρονολογείται το 1974 αλλά το 1957, σύμφωνα με τον καθηγητή Γ. Κοντογιώργη.\nΟ Γ. Κοντογιώργης εντόπισε σε διδακτορική διατριβή του 1957 που υποστηρίχθηκε στο Παρίσι παρόμοιο χάρτη με τις τουρκικές διεκδικήσεις του ’74 και τον περιέφερε από τον πρέσβη της Ελλάδας στη γαλλική πρωτεύουσα ως τους Καραμανλή, Παπανδρέου και Τσάτσο, και από όλους είχε την ίδια απάντηση: είναι άνευ σημασίας.\nΤο ότι δεν ήταν άνευ σημασίας το αντιλήφθηκε ο μεταπολιτευτικός υπουργός Αθανάσιος Κανελλόπουλος που σε επίσκεψή του στο Βελιγράδι είδε τον Τούρκο ομόλογό του να του παρουσιάζει τον ίδιο χάρτη. Το γεγονός δείχνει και πόσο καλά προετοιμασμένοι είναι οι Τούρκοι στις εθνικές διεκδικήσεις τους, και πόσο χαλαρά αντιμετώπιζαν τα πράγματα οι Έλληνες πολιτικοί.\nΟι εξελίξεις έχουν βγάλει την Ελλάδα από τα γνωστά όρια άσκησης εξωτερικής πολιτικής, δηλαδή του Αιγαίου. Η Ανατολική Μεσόγειος και οι νέες διαστάσεις που προσλαμβάνει το Κυπριακό δημιουργούν νέες, πιο σύνθετες ανάγκες.\nΑς θυμηθούμε επίσης πως ωθήσεις στον ελληνισμό έδωσαν οι ιστορικές στιγμές που διευρύνθηκε είτε γεωγραφικά είτε πληθυσμιακά και συμπεριέλαβε και άλλες ομοεθνείς ενότητες, ή σημαίνοντες παράγοντες του εξωτερικού: η επανάσταση στο Γουδί κάλεσε τον Βενιζέλο από την Κρήτη, η Ελλάδα άλλαξε όψη με την ενσωμάτωση της Μακεδονίας μετά τους Βαλκανικούς Πολέμους, οι πρόσφυγες του ’22 της έδωσαν άλλη δυναμική με τις αστικές δυνάμεις των μικρασιατικών παραλίων και το δυναμισμό του ποντιακού ελληνισμού.\nΚαι σήμερα, που η κυβέρνηση αναζητά προσανατολισμό, θα πρέπει οπωσδήποτε να αναζητήσει και δυναμική στον ομογενειακό ελληνισμό και τους νέους που λόγω κρίσης έφυγαν στο εξωτερικό.\nΔυστυχώς, τα σχόλια που διαβάζω και έχουν σχέση με την θεσμική ενσωμάτωση του οικουμενικού ελληνισμού διακρίνονται από έναν κλασικό παλαιοελλαδισμό.


Ford: Στόχος το ουδέτερο ισοζύγιο άνθρακα σε όλο τον κόσμο μέχρι το 2050 | Business Daily\nFord: Στόχος το ουδέτερο ισοζύγιο άνθρακα σε όλο τον κόσμο μέχρι το 2050\n30 Ιουν 2020 23:10\nΗ Ford θα εστιάσει στο μέλλον σε τρεις τομείς που ευθύνονται περίπου για το 95% των εκπομπών CO2. Την χρήση αυτοκινήτου, την εφοδιαστική αλυσίδα και τις εγκαταστάσεις εταιρείας.\nΗ Ford σκοπεύει να πετύχει ουδέτερο ισοζύγιο άνθρακα σε όλο τον κόσμο μέχρι το 2050, θέτοντας την ίδια στιγμή ενδιάμεσους στόχους ώστε να αντιμετωπίσει ακόμα πιο αποτελεσματικά τις προκλήσεις της κλιματικής αλλαγής σε διάφορες περιοχές, όπως για παράδειγμα στην Ευρώπη.\nΣτην Γηραιά Ήπειρο η Ford ήδη χρησιμοποιεί αποκλειστικά πράσινη ηλεκτρική ενέργεια για την τροφοδοσία όλων των εγκαταστάσεών της στη Μ. Βρετανία, στο εργοστάσιό της στην Κραϊόβα της Ρουμανίας, καθώς και σε όλες τις μονάδες της στην Κολωνία της Γερμανίας, συμπεριλαμβανομένων των εργοστασίων συναρμολόγησης οχημάτων και κατασκευής κινητήρων. Η εταιρεία μάλιστα εκτιμά ότι η Ευρώπη θα είναι ανάμεσα στις πρώτες περιοχές σε παγκόσμιο επίπεδο που θα πετύχουν ουδέτερο ισοζύγιο άνθρακα.\nΑξίζει να σημειώσουμε ότι η Ford επενδύει πάνω από 11,5 δισ. δολάρια στα ηλεκτρικά οχήματα μέχρι το 2022 και δεσμεύεται να προσφέρει μία εξηλεκτρισμένη έκδοση για κάθε επιβατικό μοντέλο που θα λανσάρει στην ευρωπαϊκή αγορά.\nΠιθανό να κλείσει βιομηχανικές μονάδες στις ΗΠΑ η Ford λόγω πανδημίας\nΑν δεν παραλάβει κινητήρες που έχουν παραχθεί στο Μεξικό είναι πιθανό να χρειαστεί να κλείσει βιομηχανικές μονάδες στις ΗΠΑ την επόμενη εβδομάδα η Ford που λειτουργεί με βιομηχανική παραγωγή στο 50%.\n10 Ιουλ 2020 09:20\nΚλείνει για μία εβδομάδα εργοστάσιο της Ford στην Ισπανία\nΗ απόφαση της αυτοκινητοβιομηχανίας Ford για προσωρινό λουκέτο στη μονάδα παραγωγής στη Βαλένθια λήφθηκε μετά από τρία περιστατικά μόλυνσης που καταγράφηκαν στο τελευταίο 24ωρο.\n16 Μαρ 2020 09:47\n«Μαχαίρι» χιλιάδων θέσεων εργασίας στην βιομηχανία αυτοκινήτου\nΗ Daimler ανακοίνωσε ότι οι πωλήσεις της μάρκας Mercedes-Benz μειώθηκαν σχεδόν κατά 19% σε περίπου 870.000 αυτοκίνητα το α' εξάμηνο, αν και η μάρκα πέτυχε τις καλύτερες πωλήσεις της το β' τρίμηνο μέχρι στιγμής στην Κίνα.\n09 Ιουλ 2020 12:21\nΠτώση 44,4% στις πωλήσεις επαγγελματικών οχημάτων στην ΕΕ τον Μάιο\nΣε ελεύθερη πτώση βρέθηκαν οι πωλήσεις επαγγελματικών αυτοκινήτων κάθε τύπου σχεδόν σε όλες τις χώρες της ΕΕ τον προηγούμενο μήνα, σαφώς και εξαιτίας της πανδημίας.\n24 Ιουν 2020 15:11\nΣυμφωνία BMW - εργαζομένων για περικοπή 6.000 θέσεων εργασίας\nΣτον όμιλο οι περικοπές θέσεων εργασίας θα γίνουν μέσω προσωρινών, ειδικών ευέλικτων μορφών απασχόλησης ή εναλλαγής των εργαζομένων και με εθελούσιες συμφωνίες εξόδου.\n19 Ιουν 2020 14:41\nΠτώση 52,3% στις πωλήσεις αυτοκινήτων στην Ευρώπη τον Μάιο\nΣυνολικά πουλήθηκαν μόνο 581.161 νέα ιδιωτικά οχήματα στην ΕΕ, έναντι 1.217.259 τον Μάιο του 2019. Στην Ισπανία σημειώθηκε η μεγαλύτερη πτώση της τάξης του 72,7%.\n17 Ιουν 2020 10:33\n14 Ιουλ 2020 10:02\nΔύσκολη η επιστροφή στην ανάπτυξη για τη βρετανική οικονομία\nΜέρκελ: Αβέβαιη η συμφωνία στη Σύνοδο Κορυφής\n14 Ιουλ 2020 09:05\nΣήμερα η απόφαση του ΣτΕ για τις περικοπές συντάξεων\n14 Ιουλ 2020 08:44\nΝέα πληρωμή για την αποζημίωση ειδικού σκοπού των 534 ευρώ\nΗΠΑ: Σχεδόν 60.000 κρούσματα σε 24 ώρες


Ποδηλατώντας στην κίνηση της πόλης χωρίς να φοβάσαι. – PressYourLimits\nΠοδηλατώντας στην κίνηση της πόλης χωρίς να φοβάσαι.\nPosted on August 19, 2014 by Konstantinos Tzevelekos\nΠοδηλατώντας στην κίνηση της πόλης.\nΗ καθημερινή μετακίνηση με το ποδήλατο στην πόλη είτε για εργασία, είτε για οποιονδήποτε άλλο λόγο μπορεί σε πολύ κόσμο να ακούγεται σαν αστείο, σαν ταινία επιστημονικής φαντασίας ή ακόμα σαν ταινία θρίλερ χωρίς αίσιο τέλος. Το παρόν άρθρο εστιάζει στα 2-3 πράγματα που μπορεί να κάνει ο οποιοσδήποτε, ανεξαρτήτως τύπου ποδηλάτου που θέλει να κινείται μέσα στην πόλη και να αισθάνεται οτι αυτός ο εναλλακτικός τρόπος μετακίνησης μπορεί τελικά να μην είναι τόσο εναλλακτικός.\nΠοδηλατώντας στην κίνηση της πόλης με αυτοπεποίθηση.\nΔυστυχώς ή ευτυχώς η αυτοπεποίθηση δεν είναι κάτι που έρχεται με τις κουβέντες όταν συμβουλεύουμε έναν φίλο πχ “απέκτησε αυτοπεποίθηση”. Είναι κάτι που κατακτιέται με τον χρόνο και την χρήση και όσον αφορά την ποδηλασία ισχύει 100%. Προσπάθησε να βγαίνεις καθημερινά με το ποδήλατο σου επιλέγοντας στην αρχή ήπιους δρόμους σε κίνηση και σιγά σιγά θα πάρεις το “κολλάει” Με τον καιρό θα αποκτήσεις την απαιτούμενη αυτοπεποίθηση που χρειάζεται για να κινείσαι στην πόλη χωρίς να φοβάσαι.\nΠοδηλατώντας στην κίνηση της πόλης προσέχοντας τα αυτοκίνητα στις διασταυρώσεις.\nΗ συνηθέστερη “επαφή” ποδηλάτου και αυτοκινήτου γίνεται στις διασταυρώσεις, ειδικά σε εκείνες όπου τόσο το αυτοκίνητο όσο και το ποδήλατο κινούνται στην ίδια κατεύθυνση προσπαθώντας να στρίψουν προς την ίδια πλευρά. Ο οδηγός κοιτάει τον κάθετο δρόμο, ο ποδηλάτης “χώνεται” διακριτικά και το αποτέλεσμα είναι σχεδόν πάντα το αυτοκίνητο να στρίβει πάνω στο ποδήλατο. Άφησε το αυτοκίνητο να στρίψει πρώτο και κάτσε από πίσω του μέχρι να απομακρυνθεί. Είναι προτιμότερο να σταματήσουμε το πετάλι και να περιμένουμε 10 δευτερόλεπτα από το να διακινδυνεύσουμε την σωματική μας ακεραιότητα. Με αυτόν τον τρόπο θα μάθουμε να διαβάζουμε τους οδηγούς, να έχουμε εμείς τον έλεγχο της κατάστασης και φυσικά να αποφεύγουμε τις κακοτοπιές.\nΠοδηλατώντας στην κίνηση της πόλης προσέχοντας τις πόρτες των οδηγών.\nΗ ποδηλασία τέρμα δεξιά κοντά στις πόρτες των παρκαρισμένων αυτοκινήτων μπορεί να είναι το ίδιο επικίνδυνη με το να οδηγείς στη μέση ενός κεντρικού δρόμου. Διεκδίκησε τον χώρο σου στο οδόστρωμα και φρόντισε να κινείσαι στο 1/3 της λωρίδας που βρίσκεσαι. Εάν χρειαστεί για λίγο να κινηθείς δεξιά κοντά στα παρκαρισμένα αυτοκίνητα, το ένα σου βλέμα θα είναι στον δρόμο και το άλλο στους καθρέφτες των αυτοκινήτων. Πάντα να είσαι προετομασμένος οτι κάποιος θα ανοίξει την πόρτα του χωρίς να σε έχει δει. Σε περίπτωση που αντιληφθείς κίνηση διατήρησε μία σχετικά χαμηλή ταχύτητα για έγκαιρο φρενάρισμα ενώ σε καμία περίπτωση δεν θα πρέπει να είναι επιλογή ο απότομος ελιγμός προς την πλευρά του δρόμου.\nΠοδηλατώντας στην κίνηση της πόλης χρησιμοποιώντας φώτα.\nΤο ποδήλατο πρέπει να είναι ένα από τα ελάχιστα μεταφορικά μέσα όπου τα φώτα είναι προαιρετικά και αποτελούν αξεσουάρ μεταπώλησης. Ο νόμος υπαγορεύει την χρήση ανακλαστικών τα οποία από μόνα τους δεν παρέχουν καμία ασφάλεια. Ένα ζευγάρι καλά φώτα (κόκκινο πίσω και λευκό μπροστά) στις νυχτερινές σου εξορμήσεις θα σε κάνουν ορατό από μεγάλη απόσταση και οι οδηγοί των αυτοκινήτων είναι σίγουρο πώς θα σε προσέξουν. Πρόσθεσε ανακλαστικά και στο ντύσιμο σου και είναι σίγουρο πως θα σε βλέπουν από πολύ μακριά.\nΕφάρμοσε τα παραπάνω, βγάζε το ποδήλατο καθημερινά από το διαμέρισμα σου και εμείς σου ευχόμαστε καλές ποδηλατοβόλτες ακόμα και στο κέντρο της πόλης.\n← Ολική επαναφορά μετά τις διακοπές.\nΧάσε βάρος με το myfitnesspal →


ΣΤΡΑΤΗΣ ΠΑΡΕΛΗΣ: Η νέα Βίβλος…\nΠόσοι ποιμένες μέσα μου και πόσοι αμνοί!\nΑκούγονται βελάσματα κι η μέρα που έρχεται απλά δίνει τις εντολές της στο ρήμα της γης.\nΟι αόρατοι κόσμοι, πιο απτοί από ποτέ, ιχνογραφούνται μέσα στην δική μου αιωνιότητα.\nΟ Θεός βάφει τα λιβάδια του με οξείες πουλιών και πανσπερμία ανθέων.\nΣυντυχαίνω ομαλά σμήνη μελισσών που τρυγούν την γύρη της έμπνευσης.\nΗ εποχή μηρυκάζει μέσα μου τις τελευταίες ανθρώπινες καλοσύνες.\nΞαίνω το μαγληνό λεμόνι μου και στάζω στην συνείδηση καημό.\nΌλα καλά και υπάκουα.\nΌταν σφυρίξουν για χορό οι προύχοντες των ουρανίων, θα ανδρωθεί ένα τάγμα αλαφροΐσκιωτων που πολεμούν για μία Βίβλο γενναία.


Περιφέρεια Αττικής - Εμβληματικά έργα υποδομών και αναπλάσεων που χρηματοδοτούνται από την Περιφέρεια Αττικής στη Νέα Σμύρνη επισκέφθηκε ο Περιφερειάρχης Γ. Πατούλης\nΔημοσιεύθηκε : 29/07/2021 11:28\nΓ. Πατούλης: «Κάνουμε πράξη τις δεσμεύσεις μας. Ξεκίνησε το μεγάλο έργο του βιοκλιματικού αθλητικού κέντρου που χρηματοδοτεί η Περιφέρεια και ολοκληρώνονται σημαντικές αναπλάσεις σε πολλά σημεία της Ν. Σμύρνης»\nΤον Δήμο Νέας Σμύρνης επισκέφθηκε χθες ο Περιφερειάρχης Αττικής Γ. Πατούλης, κάνοντας αυτοψία στα σημαντικά έργα υποδομών και αναπλάσεων που υλοποιούνται με κονδύλια και χρηματοδοτήσεις της Περιφέρειας.\nΚεντρικός σταθμός του προγράμματος αυτοψίας ήταν το κλειστό βιοκλιματικό – πολυδύναμο αθλητικό κέντρο Δήμου Νέας Σμύρνης, δυναμικότητας 3.500 θέσεων και συνολικού προϋπολογισμού δημοπράτησης ύψους 20.850.000,00 ευρώ. Οι εργασίες κατασκευής του έργου, το οποίο υλοποιείται με χρηματοδότηση από ίδιους πόρους της Περιφέρειας Αττικής έχουν ήδη ξεκινήσει καθώς πρόσφατα υπεγράφη σύμβαση για την κατασκευή του έργου.\nΟ Γ. Πατούλης εξέφρασε την ικανοποίησή του καθώς με συγκεκριμένες πρωτοβουλίες που είχε αναλάβει και τη συστηματική συνεργασία Δήμου και Περιφέρειας κατάφερε να εκκινήσει μετά από 2 έτη που ήταν σταματημένο και έτσι «γίνεται πραγματικότητα ένα οραματικό έργο το οποίο θα έχει πολλαπλά οφέλη για τους κατοίκους της Ν. Σμύρνης και γενικότερα της Αττικής».\nΟ Περιφερειάρχης Αττικής συνοδευόμενος από την Αντιπεριφερειάρχη Νοτίου Τομέα Δήμητρα Νάνου, τον Δήμαρχο Νέας Σμύρνης Σταύρο Τζουλάκη, τον Διευθυντή Τεχνικών έργων της Περιφέρειας Αλέξανδρο Καλογερόπουλο, τον Γ.Γ του Δήμου Μιχάλη Χρηστάκη, την υπεύθυνη Δημοσίων Σχέσεων και Επικοινωνίας του Κλαίρη Δεληγιάννη και υπηρεσιακά στελέχη, επισκέφθηκαν επίσης τα έργα ανάπλασης των οδών Ομήρου και Παλαιολόγου, προϋπολογισμού 3,65 εκ ευρώ και τα έργα βελτίωσης και αποκατάστασης του υπερτοπικού άξονα οδού Αιγαίου –Κράτητος, προϋπολογισμού 3,594 εκ. ευρώ.\nΤο πρώτο έργο το οποίο χρηματοδοτείται από ιδίους πόρους της Περιφέρειας και επιβλέπεται από τις Τεχνικές υπηρεσίες της, προβλέπει μια εκτεταμένη ανάπλαση και επέκταση του ποδηλατοδρόμου επί της Παλαιολόγου προς την λεωφόρο Πλαστήρα. Πρόκειται για ένα βιοκλιματικό έργο που αλλάζει τη μορφή και τη λειτουργικότητα των βασικών εμπορικών δρόμων της Ν. Σμύρνης, με την ανάδειξη της περιοχής ανάπλασης με σύγχρονα ψυχρά και φωτοκαταλυτικά υλικά. Η ανάπλαση των οδών Ομήρου και Παλαιολόγου έχει ολοκληρωθεί σε όλο το Τεχνικό της αντικείμενο και παραδίδεται στους πολίτες.\nΤο δεύτερο έργο χρηματοδοτείται από το ΠΕΠ Αττικής 2014-2020 στο πλαίσιο των Ολοκληρωμένων Χωρικών Επενδύσεων Βιώσιμης Αστικής Ανάπτυξης και προβλέπει τη βελτίωση και αποκατάσταση του Υπερτοπικού Άξονα οδού Αιγαίου – Κράτητος. Να σημειωθεί ότι στο πλαίσιο της αναβάθμισης του αστικού περιβάλλοντος εντάσσεται η αντικατάσταση του ασφάλτινου οδοστρώματος, η κατασκευή υποδομών φωτισμού, η ανακατασκευή των πεζοδρομίων, καθώς και η ανάπτυξη υποδομών ποτίσματος.\nΚατά την αυτοψία πραγματοποιήθηκε επίσκεψη και σε διατηρητέο κτήριο, κείμενο επί των οδών Πλαστήρα και Φιλαφελφείας ("Ακροβάτισσα"), το οποίο με χρηματοδότηση της Περιφέρειας θα γίνει βρεφονηπιακός σταθμός, ενώ παράλληλα, έγινε ενημέρωση του Περιφερειάρχη για την τοποθέτηση βυθιζόμενων κάδων απορριμμάτων καθώς και την ανακατασκευή του δικτύου φωτισμού με τοποθέτηση νέων ιστών με Led στο πλαίσιο των έργων ανάπλασης των οδών Ομήρου και Παλαιολόγου αλλά και αυτών επ΄αφορμή της εν εξελίξει ΟΧΕ.\nΜε αφορμή την επίσκεψη ο Περιφερειάρχης Αττικής Γ. Πατούλης δήλωσε: «Είχα την ευκαιρία να πραγματοποιήσω αυτοψία σε συγκεκριμένα σημεία της Νέας Σμύρνης και σε έργα που υλοποιούνται με χρηματοδότηση της Περιφέρειας Αττικής. Στο πλαίσιο αυτό επισκέφθηκα το κλειστό βιοκλιματικό – πολυδύναμο αθλητικό κέντρο, ένα πολύπαθο έργο το οποίο, παρά τις όποιες δυσκολίες, ξεκίνησε. Με συστηματική δουλειά καταφέραμε να ξεπεραστούν τα ζητήματα και παθογένειες που υπήρχαν. Σήμερα είμαστε στην ευχάριστη θέση να πούμε ότι το έργο υλοποιείται και τα επόμενα δύο χρόνια θα δούμε να σχηματίζεται ένας πολυχώρος αθλητικός ο οποίος θα στεγάσει τα παιδιά της Νέας Σμύρνης, αλλά και τις αθλητικές ομάδες. Το νέο αυτό βιοκλιματικό έργο, προϋπολογισμού 21 εκ. ευρώ, θα φιλοξενεί χρήσεις που έχουν αθλητικό χαρακτήρα, μπάσκετ, ποδόσφαιρο, βόλεϊ, πάλη – Tae Kwon Do, γυμναστική, παραολυμπιακά αθλήματα κλπ. Σαφέστατα θα αποτελέσει το κόσμημα όλου του Νότιου τομέα. Επιπλέον επισκέφθηκα σημεία που πραγματοποιούνται αναπλάσεις οι οποίες προχωρούν με γοργούς ρυθμούς, αλλά και σημεία στα οποία πρόκειται να υλοποιηθούν έργα ανάπλασης. Η Νέα Σμύρνη με Δήμαρχο τον κ. Τζουλάκη και το επιτελείο του, το Γενικό Γραμματέα τον κ. Χρηστάκη και όλα τα στελέχη εργάζονται αποτελεσματικά και συμβάλλουν προκειμένου οι πολίτες να απολαύσουν την ποιότητα ζωής σε ένα σύγχρονο περιβάλλον διεθνών προδιαγραφών. Η Περιφέρεια Αττικής με το επιτελείο της, την Αντιπεριφερειάρχη Νοτίου Τομέα την κ. Νάνου, το Διευθυντή τον κ. Καλογερόπουλο, αλλά και όλα τα υπόλοιπα στελέχη μας θα συνεχίσουμε με συνέπεια και εργατικότητα να υλοποιήσουμε όσα έχουμε υποσχεθεί στο Δήμαρχο και στους δημότες της Νέας Σμύρνης».\nΟ Δήμαρχος Σταύρος Τζουλάκης, αφού καλωσόρισε το κλιμάκιο της Περιφέρειας στη Νέα Σμύρνη, διατύπωσε τις θερμές ευχαριστίες του στον Περιφερειάρχη Γ. Πατούλη, την Αντιπεριφερειάρχη κ. Νάνου και το επιτελείο των Τεχνικών Υπηρεσιών, με επικεφαλής τον κ. Καλογερόπουλο, εκφράζοντας την ιδιαίτερη ικανοποίηση του για την «εξαιρετική συνεργασία».\nΗ Χαρτογράφηση των έργων\nTα έργα που υλοποιούνται και αυτά που πρόκειται να υλοποιηθούν με χρηματοδοτήσεις της Περιφέρειας Αττικής στη Ν. Σμύρνη είναι μεταξύ άλλων:\nΝέο Κλειστό Γυμναστήριο 3514 θέσεων, επί των οδών Αρτάκης και Εθνικής Στέγης.\nΑνάπλαση οδών Ομήρου και Παλαιολόγου, (Ομήρου από τη συμβολή της με την οδό Ελ. Βενιζέλου έως την οδό Κ. Παλαιολόγου και την οδό Κ. Παλαιολόγου από τη συμβολή της με την οδό Ομήρου έως την πλατεία Χρυσοστόμου Σμύρνης συμπεριλαμβανόμενης της νησίδας -Παλαιολόγου, Ιωνίας, Κυδωνιών- και των παρακειμένων σε αυτήν δύο ακόμη δρόμων Ιωνίας και Κυδωνιών).\nΒελτίωση και Αποκατάσταση Υπερτοπικού Άξονα_οδού Αιγαίου – Κράτητος. Στο έργο αυτό οι εργασίες που περιλαμβάνονται είναι:\nΗ διαμόρφωση των νέων επιφανειών των πεζοδρομίων, ανακατασκευή σε κράσπεδα και κρασπεδόρειθρα των νησίδων.\nΗ δημιουργία ραμπών αναπήρων και οδεύσεων τυφλών.\nΗ ανάπλαση των νησίδων επί των οδών Βιζυηνού και Εφέσου.\nΑνάπλαση πλατείας Βαρνάβα και της ομώνυμης παιδικής χαράς.\nΚατασκευάζεται ο εγκεκριμένος πεζόδρομος της οδού Θράκης (από Εφέσου ως Αιγαίου) και ανακατασκευάζεται ο πεζόδρομος της οδού Αποστολάκη (είσοδος σχολείων).\nΔημιουργείται ποδηλατόδρομος διπλής κατεύθυνσης στις οδούς Αιγαίου και Πλαστήρα (από Κράτητος ως Εφέσου) πλάτους δύο μέτρων με αντιολισθηρό βιομηχανικό δάπεδο.\nΑντικαθίστανται οι ασφαλτικοί τάπητες και αντιμετωπίζονται ταυτόχρονα τα προβλήματα ρύσης υδάτων και τα φρεάτια υδροσυλλογής στο πέρας των εργασιών θα βρίσκονται σε πλήρη και σωστή λειτουργία.\nΔιαμορφώνονται κόμβοι (διασταυρώσεις) με γνώμονα την ασφάλεια οχημάτων και πεζών. Η στάθμευση οχημάτων στους κόμβους καθίσταται αδύνατη και έτσι βελτιώνεται η ορατότητα των πεζών μέσω ασφαλών εγκαρσίων διαβάσεων.\nΔιαμορφώνονται σαφή περιγράμματα θέσεων. Προβλέπονται θέσεις για δίτροχα στην οδό Εφέσου – όμορα στο Άλσος. Απαγορεύεται η στάθμευση κατά μήκος και όμορα των κεντρικών νησίδων.\nΑναδιατάσσεται η οριζόντια και κατακόρυφη σήμανση με έμφαση στις διαβάσεις πεζών.\nΑνακατασκευάζεται το δίκτυο φωτισμού με τοποθέτηση νέων ιστών και φωτιστικών σωμάτων νέου τύπου LED χαμηλής κατανάλωσης ενέργειας και μεγάλης αντοχής στο χρόνο που θα συνδεθεί με σύστημα τηλεδιαχείρισης και τηλεελέγχου.\nΒελτίωση και Ανακατασκευή Υπερτοπικού Άξονα Αιγαίου, προϋπολογισμού 4 εκ. ευρώ, που εντάχθηκε στο ΠΕΕ της Περιφέρειας Αττικής οικονομικού έτους 2021. Το εν λόγω έργο θα περιλαμβάνει την πλήρη ανακατασκευή πεζοδρομίων, νέα γεωμετρία κόμβων, βιοκλιματικά υλικά, φωτισμό με LED κλπ.\nΕπισκευή και εξοπλισμός παιδικού σταθμού «Ακροβάτισσα», προϋπολογισμού 1 εκ. ευρώ, που εντάχθηκε στο ΠΕΕ της Περιφέρειας Αττικής οικονομικού έτους 2020 (2η αναμόρφωση), με σκοπό την δημιουργία ενός άρτιου λειτουργικά, ασφαλούς και ενεργειακά αποδοτικού νέου πρότυπου βρεφονηπιακού σταθμού.\nΦωτογραφικό υλικό 5749 kB 2021-07-29 11:28


ΒΕΝΙΖΕΛΟΣ: ΔΕΝ ΘΑ ΗΤΑΝ ΣΩΣΤΟ ΚΑΙ ΔΙΚΑΙΟ ΝΑ ΕΞΑΙΡΕΘΕΙ Η ΕΛΛΑΔΑ ΑΠΟ ΤΙΣ ΑΠΟΦΑΣΕΙΣ ΤΗΣ ΕΚΤ | NewsNowgr.com\n«Χαίρομαι γιατί πράγματι η Ευρωπαϊκή Κεντρική Τράπεζα έλαβε δυο σημαντικές αποφάσεις. Η πρώτη ήταν να ανοίξει την διαδικασία του έκτακτου μηχανισμού παροχής ρευστότητας στις ελληνικές τράπεζες, τον περιβόητο ELA, για τις 15 επόμενες μέρες, αλλά αυτό ανανεώνεται σε κάθε συνεδρίαση του Δ.Σ. της τράπεζας. Αυτό είναι πολύ σημαντικό για την ευστάθεια του ελληνικού τραπεζικού συστήματος. Και δεύτερο, σε σχέση με το δημόσιο αυτό καθεαυτό, σε σχέση με τα ελληνικά ομόλογα, φυσικά δεν τα εξαίρεσε από το μεγάλο πρόγραμμα που τώρα θα αναπτύξει από το Μάρτιο και μετά, το πρόγραμμα αγοράς ομολόγων των κρατών μελών της Ευρωζώνης στη δευτερογενή αγορά.\n»Δεν θα ήταν σωστό και δίκαιο να εξαιρεθεί η Ελλάδα, αλλά βέβαια τίθεται οι όροι οι οποίοι είναι προφανείς, η Ελλάδα δεν είναι στις αγορές, είναι ακόμη σε μια κατάσταση ιδιαίτερη, ιδιόμορφη, προστασίας. Πρέπει να βγούμε από το μνημόνιο, αλλά για να μην υπάρχει κενό πρέπει να περάσουμε στην προληπτική πιστωτική γραμμή.\n»Εφόσον η Ελλάδα είναι σε πρόγραμμα, είναι σε προληπτική πιστωτική γραμμή, έχει θώρακα προστασίας και εκπληρεί τους όρους θα έχει ίση μεταχείριση γιατί ούτως ή άλλως τα ελληνικά ομόλογα που κυκλοφορούν στη δευτερογενή αγορά είναι πάρα πολύ λίγα, είναι περίπου 30 δισεκατομμύρια. Δηλαδή ένα ποσό μεγάλο για κάποιον που τα ακούει, αλλά μηδαμινό για τα δεδομένα του δημοσίου χρέους των κρατών μελών της ευρωζώνης και για τα ομόλογα που κυκλοφορούν. Επίσης ας μην ξεχνάμε ότι ήδη η Ευρωπαϊκή Κεντρική Τράπεζα και οι κεντρικές τράπεζες των κρατών μελών, έχουν στα χαρτοφυλάκιά τους πολλά δικά μας ομόλογα παλιά για τα οποία μας επιστρέφουν τα κέρδη τους. Δεν κερδοσκοπούν εις βάρος της Ελλάδος».\nΤον Μάιο οι αποφάσεις...


ksypnarellhna: Η πολιτική Ελίτ διέλυσε την Ελλάδα που ξέραμε - Στο έλεος των αλλοδαπών εγκληματιών όλη η χώρα.\nΟι Αλβανοί «πρόσφυγες»-οικονομικόί μετανάστες» απήγαγαν τον γιο του από στάση λεωφορείου, τον έκλεισαν σε πορτ μπαγκάζ και στη συνέχεια εισέβαλαν στο σπίτι, όπου βρίσκονταν οι γονείς του και τους λήστεψαν. Το νέο περιστατικό αρπαγής και βασανισμού νεαρού με σκοπό τη ληστεία στο σπίτι του, αποκαλύφθηκε αμέσως μετά τη σύλληψη 28χρονου Αλβανού μέλους της σπείρας, που “χτυπούσε” σε Παγκράτι, Ζωγράφου και Ιλίσια. Σύμφωνα με το ρεπορτάζ της εκπομπής “Μαζί σου Σαββατοκύριακο” της Τατιάνας Στεφανίδου στον ΣΚΑΪ και όσα μετέδωσε ο Θεοδόσης Πάνου, λίγες ημέρες μετά την υπόθεση Παπαδάτου, ένας νεαρός 18-19 ετών έπεσε θύμα των αδίστακτων κακοποιών. Οι πληροφορίες αναφέρουν ότι οι δράστες άρπαξαν τον νεαρό στην περιοχή του Ζωγράφου, τον οδήγησαν στην Πολυτεχνειούπολη, όπου τον βασάνισαν και τον χάραξαν με μαχαίρι για να τους πει πού έμενε και στη συνέχεια του πήραν τα κλειδιά, μπήκαν στο σπίτι και λήστεψαν τους γονείς του. Ήταν μία υπόθεση… καρμπόν, με αυτή του 55χρονου Μάκη Παπαδάτου, του οποίου τον γιο είχαν αρπάξει από στάση λεωφορείου, στου Ζωγράφου, τον περασμένο Μάιο, τον είχαν κλείσει σε πορτ μπαγκάζ και στη συνέχεια εισέβαλαν στο σπίτι του, όπου απείλησαν με όπλα και μαχαίρια τον κ. Παπαδάτο και τη σύζυγό του… Σύμφωνα με τα νέα στοιχεία, αναζητούνται άλλα τέσσερα άτομα, αλβανικής καταγωγής, εκ των οποίων οι δύο πιθανότατα έχουν διαφύγει στην φίλη χώρα Αλβανία. Σε βάρος τους έχει σχηματιστεί δικογραφία για σύσταση εγκληματικής οργάνωσης, ληστεία, αρπαγή και παράβαση του νόμου περί όπλων. Εγκληματική οργάνωση βορειοαφρικανών: Είχαν συλληφθεί 100 φορές από την ΕΛΑΣ Μια εγκληματική οργάνωση, τα μέλη της οποίας είχαν συλληφθεί πάνω από 100 φορές έπεσε (ξανά) στα χέρια της αστυνομίας. Φυσικά πότε κάποιος δεν σκέφτηκε οι αλλοδαποί να απελαθούν από τη χώρα. Τα μέλη της συμμορίας αλλοδαπών έκαναν κλοπές και πουλούσαν ναρκωτικά στο κέντρο της πρωτεύουσας, ενώ χρησιμοποιούσαν ως ορμητήριο ενοικιαζόμενο δωμάτιο κοντά στο Α.Τ. Ομονοίας. Οι περιοχές δράσης τους εκτείνονται σε όλο το φάσμα του κέντρου και πιο συγκεκριμένα στα Εξάρχεια, στο Σύνταγμα, στον Άγιο Παντελεήμονα και στην Κυψέλη. Έκαναν κυρίως κλοπές πορτοφολιών, εισέβαλαν σε γραφεία ενώ έχουν ληστέψει και πεζούς. Συνολικά, έχουν συλληφθεί 15 μέλη της σπείρας και αναζητούνται άλλοι έξι.


ThessBomb: Θοδωρής Μαραντίνης: Η πιπεράτη αποκάλυψη και η σχέση του με τη Σίσσυ Χρηστίδου\nστο Downtown. «Με τα παιδιά δεν είναι και ό,τι καλύτερο να το κάνεις συνέχεια, αλλά δεν θέλω να αισθάνονται ντροπή για το σώμα τους. Οπότε και να με δουν γυμνό, δεν υπάρχει θέμα. Όταν όμως είμαι μόνος μου, το κάνω πολύ πιο συχνά. Θα κυκλοφορήσω και θα κοιμηθώ γυμνός. Μου αρέσει πολύ!», είπε χαρακτηριστικά ο ίδιος και συνέχισε για τη σχέση του με τη Σίσσυ Χρηστίδου:


“Ο κήπος του Nemo”: το πολλά υποσχόμενο υποθαλάσσιο θερμοκήπιο | i Trofi\n“Ο κήπος του Nemo”: το πολλά υποσχόμενο υποθαλάσσιο θερμοκήπιο\nΥποθαλάσσιοι κήποι; Και όμως υπάρχουν! Με τη βοήθεια ειδικών στον τομέα της γεωργίας, μια ομάδα καταδύσεων προσπαθεί να βρει νέους τρόπους για να παράγει τρόφιμα και δημιούργησε τον «κήπο του Nemo», ένα οικολογικό και αυτόνομο σύστημα που αναπτύσσεται κάτω από το νερό.\nΟ Οργανισμός Τροφίμων και Γεωργίας των Ηνωμένων Εθνών εκτιμά ότι μέχρι το 2050 ο κόσμος θα χρειαστεί 50 % περισσότερα τρόφιμα, ζωοτροφές και βιοκαύσιμα για να στηρίξει τη γεωργία για έναν παγκόσμιο πληθυσμό που προβλέπεται να ανέλθει σε 9,73 δισεκατομμύρια. Καθώς οι παγκόσμιες πρωτοβουλίες επιχειρούν να αντιμετωπίσουν αυτήν την προβλεπόμενη επισιτιστική κρίση, μια οικογένεια έχει πάρει τα πράγματα στα χέρια της και έχει στραφεί στον ωκεανό για απαντήσεις. Ο Κήπος του Nemo (Orto di Nemo) ξεκίνησε από την ιδέα που είχε ένας χημικός μηχανικός, ο Sergio Gamberini, στις καλοκαιρινές διακοπές του στο Noli, μια πόλη στην ακτή της Λιγουρίας της Ιταλίας. Εμπνευσμένος από την ομορφιά του ωκεανού και το πάθος του για τον φυσικό κόσμο, ο Gamberini είχε ένα όνειρο: να καλλιεργήσει φυτά κάτω από την επιφάνεια της θάλασσας.. Μοιράστηκε αυτό το «τρελό» σχέδιο με το γιο του, τον Luca, ο οποίος στήριξε απόλυτα την ιδέα του.\nΠαρόλο που πατέρας και γιος δεν είναι και δεν υπήρξαν ποτέ αγρότες, έχουν βαθιά κατανόηση και σεβασμό για τον ωκεανό και διατηρούν εδώ και χρόνια την εταιρεία καταδύσεων Ocean Reef Group με βάση τη Γένοβα. Ωστόσο, η έλλειψη γεωργικών γνώσεων δεν τους εμπόδισε. Συγκέντρωσαν μια κεντρική ομάδα και άρχισαν να ερευνούν πώς θα μπορούσε να λειτουργήσει η έννοια της υποβρύχιας γεωργίας. Ξεκίνησαν την ερευνητική τους φάση στον κόλπο του Noli, τοποθετώντας μικρές, διαφανείς βιοσφαίρες (σε μορφή μπαλονιών) στο πάτωμα των ωκεανών. Στη συνέχεια τα γέμισαν με αέρα, τα στερέωσαν στο βυθό και φύτεψαν σπόρους μέσα σε ειδικές θήκες. Αυτές οι γεμάτες με α αέρα δεξαμενές λειτουργούν ως στεγανά περιβάλλοντα, οπότε όταν το ηλιακό φως διεισδύει, η θερμοκρασία του νερού στο εσωτερικό τους αυξάνεται, καθιστώντας το θερμότερο μέσα στη δεξαμενή από ό,τι είναι το νερό της θάλασσας έξω. Το θαλασσινό νερό επίσης αφαλατώνεται, εξατμίζεται και συμπυκνώνεται στην οροφή της δεξαμενής και, στη συνέχεια, στάζει προς τα κάτω και ποτίζει τα φυτά με τη μορφή γλυκού νερού. Στις αρχικές δοκιμές παρήγαγαν βασιλικό, ο οποίος, όταν δοκιμάστηκε από το CeRSAA, ένα ιταλικό κέντρο γεωργικών ερευνών, βρέθηκε ότι έχει τα ίδια χαρακτηριστικά με τον βασιλικό που καλλιεργείται στην ξηρά. Από το 2012, όταν ξεκίνησε ο Κήπος του Nemo, ο Sergio, ο Luca και η ομάδα τους εισήγαγαν διάφορα τεχνικά στοιχεία στο σχεδιασμό τους, συγκέντρωσαν άπειρα δεδομένα και πειραματίστηκαν με τα σχήματα, τα μεγέθη και τα υλικά που χρησιμοποιούνται στις βιοσφαίρες. Έχουν ξεκινήσει να αναπτύσσουν μια μεγάλη ποικιλία από πάνω από 30 βότανα, σαλάτες, λαχανικά και λουλούδια και παρατήρησαν ότι, ακόμα και όταν οι καλλιέργειες τους δεν ευδοκιμούσαν όπως θα ήθελαν, σίγουρα αυξάνονταν με γρηγορότερους ρυθμούς κάτω από το νερό από ό,τι στη γη.\nΕνθουσιασμένοι από τα ευρήματά τους και πρόθυμοι να κάνουν περισσότερα, ο Όμιλος Ocean Reef ξεκίνησε μια εκστρατεία χρηματοδότησης το 2015 ώστε να βοηθήσει στην άντληση κεφαλαίων για περισσότερη έρευνα. Συγκέντρωσαν πάνω από 30.000 δολάρια Αμερικής, τα οποία συνέβαλαν στην επέκταση του Nemo's Garden,. Σήμερα αποτελείται από πέντε διαφανείς βιοσφαίρες χωρητικότητας 2.000 λίτρων, που κυλούν σε βάθη μεταξύ έξι και δέκα μέτρων και είναι αγκυροβολημένες στον πάτο της θάλασσας με αλυσίδες. Δύτες φροντίζουν αυτά τα μίνι υποβρύχια αγροκτήματα και όλα παρακολουθούνται και εποπτεύονται από έναν πύργο 3,5 μέτρων που τροφοδοτείται από πράσινη ενέργεια. Η αειφορία αποτελεί κεντρικό μοχλό αυτού του έργου και ο Κήπος του Nemo είναι φιλικός προς το περιβάλλον και δεν βλάπτει το οικοσύστημα του ωκεανού.\nΟ τελικός στόχος του Sergio και του Luca είναι να κάνουν την υποβρύχια καλλιέργεια μια οικονομικά βιώσιμη, μακροπρόθεσμα εναλλακτική μορφή γεωργίας, παρόλο που αναγνωρίζουν ότι αυτό μπορεί να μην είναι εύκολο. Ανεξαρτήτως από αυτό, ελπίζουν ότι η έρευνα που έχει αποκτηθεί μέσω του συγκεκριμένου έργου θα συνεχίσει να έχει θετικές εφαρμογές για το μέλλον. Η επιτυχία του κήπου του Nemo έχει δυνατότητες για τις αναπτυσσόμενες χώρες, δήλωσε ο Luca. Σε περιοχές όπου η ξηρασία ή οι φυσικές συνθήκες καθιστούν αδύνατη τη γεωργία, η ανάπτυξη βιοσφαιρών μπορεί να είναι σωτήρια. Η ομάδα σχεδιάζει να αναπτύξει μια μικρότερη έκδοση του υποβρύχιου κήπου τους ως ενυδρείο που οι άνθρωποι θα μπορούν να πειραματιστούν στα σπίτια τους. Μια απροσδόκητη «παρενέργεια» των βιοσφαιρών αυτών είναι ότι έχουν γίνει ένας δημοφιλής προορισμός θαλάσσιας ζωής. Τα χταπόδια και οι απειλούμενοι ιππόκαμποι τις έχουν χρησιμοποιήσει ως καταφύγιο. "Προσπαθώ να κάνω κάτι που είναι λίγο διαφορετικό και να δείξω την ομορφιά του ωκεανού", δήλωσε ο Gamberini. «Ελπίζω να κάνω κάτι για τους νέους και να εμπνεύσω νέα όνειρα».


Η εγγύηση της κουζίνας – Ovi Greece\nΗ εγγύηση της κουζίνας\nΕίμαι σίγουρη ότι όλοι έχετε αντιμετωπίσει προβλήματα με διάφορες συσκευές στο σπίτι. Συμβαίνει πάντα και συμβαίνει με όλους. Σε εμένα πιστεύω ότι συμβαίνει περισσότερο συχνά από τους άλλους. Είναι σαν τον καναπέ και τις τρίχες. Υπάρχει μια σχέση έλξης και πάθους μεταξύ τους. Έτσι κι εγώ με τις καταστροφές, όλες μου οι ηλεκτρικές συσκευές κάποια στιγμή, στην ακμή τους και πριν δουν γεράματα, χρειάστηκαν αλλαγή ή επισκευή.\nΚι επειδή τώρα θα ρωτήσετε αν είχαν εγγύηση, εδώ είναι το άλλο παράξενο. Όλες πάθανε το καρδιακό με το που έληξε η εγγύηση. Αφού κάποια στιγμή σκέφτηκα να φτιάξω έναν πίνακα με τις ημερομηνίες που λήγουν οι εγγυήσεις, ώστε να ξέρω ότι την επομένη θα τρέχω να αγοράσω καινούργια.\nΌταν το είπα στο γιο μου, μου απάντησε με πολύ μπλαζέ ύφος: «Μάνα, είσαι τρελή. Σε έχει πειράξει ο καιρός.» Έτσι μου ήρθε να του ρίξω παιδαγωγική σφαλιάρα αλλά από τα δεκάξι και μετά με έχει περάσει στο ύψος και θα χρειαστώ σκαμνάκι για να του τη δώσω.\nΣτη συνέχεια όμως είχε και κάτι άλλο να προσθέσει: «πιθανώς να μην τις συντηρείς σωστά, αυτό το σκέφτηκες;» Και τη σφαλιάρα δεν τη γλύτωσε. Του ήρθε από κάτω. Άπερκατ μου φαίνεται το λένε.\nΕγώ βρε που τις καθαρίζω μετά από κάθε χρήση και τις έχω σαν τα μάτια μου; Εγώ βρε; Το ξέρεις ότι μερικές φορές ακούγεσαι σαν τη μάνα μου; Αυτή σε έκανε, όχι εγώ. Κι έφυγε ο γιος μου από την κουζίνα, έκλεισε και την πόρτα του δωματίου του και σε λίγο ακούστηκε …ραπ.\nΕγώ είμαι η πιο καλή νοικοκυρά\nνταπ-πα-νταπ νταπ νταπ\nπου όλα τα κρατάει καθαρά\nΜπα, καλύτερα να μείνω στην Μπέσυ Αργυράκη. Πού τη θυμήθηκα αυτή τώρα; Έτσι λοιπόν προχθές κάτι έγινε, κάτι ακούστηκε, κάτι σπινθήρες πεταχτήκαν κι εγώ έμεινα με τα φασολάκια μισομαγειρεμένα και την κουζίνα να μην απαντάει στα χαϊδέματά μου.\nΧαϊδέματα γιατί πριν από πέντε χρόνια αγόρασα καινούργια κουζίνα, από αυτές τις κεραμικές που ανάβουν και σβήνουν με την αφή. Τη χαϊδεύεις και σου μαγειρεύει. Η αγορά ήταν αποτέλεσμα διαζυγίου. Μαζί με τον Αντώνη έφυγε και η κουζίνα η λευκή με τα μαύρα μάτια να σε κοιτάζουν αλλήθωρα. Εκείνη η κουζίνα είχε μια έντονη θέση στη σχέση μου με τον Αντώνη πριν το διαζύγιο.\n«Τι μαγείρεψες σήμερα ρε Λουκία; Όχι ρε γαμώτο, πάλι όσπρια μαγείρεψες; Γιατί δουλεύουμε και οι δυο; Για να τρώμε φακές και ρεβίθια;» Όχι βρε μαλάκα, για να τρως μπριζολάκια και μπαρμπούνια με τη γκόμενα και να αγοράζεις τρία τρία τα DVD. Τα έγραψα τώρα και συγχίστηκα. Έτσι είχα συγχιστεί κι εκείνη τη μέρα και την πλήρωσε η κουζίνα. Ήταν και δώρο της καβουρούς της μάνας του.\nΚάβουρας η μάνα του, α-πα-πα-πα-πα. Δαγκάνες στις τσέπες της όταν επρόκειτο για τα παιδιά, για μένα ή για το σπίτι. Αλλά για τον Αντωνάκη… Ο Αντωνάκης της πάντα το καλύτερο. Πουκάμισα στον Αντωνάκη μόνο αν ήταν Ραλφ Λοράν, λες και η γριά έπινε τσάι κάθε απόγευμα με τον Ραλφ, είχε φτάσει να τον αποκαλεί με το μικρό του. «Αυτό το πουκάμισο του Ραλφ, ταιριάζει πολύ στον Αντωνάκη μου.» Και πάρε ένα λέγκο στον μικρό από τα φτηνιάρικα για τα Χριστούγεννα και με το μικρό να κοντεύει να βγάλει μουστάκια. Κι ο Αντωνάκης «Βρε τη μάνα μου, παρόλα τα χρόνια, βλέπεις γούστο η γριά;» Κι έφυγε η κουζίνα μαζί με τον Αντωνάκη και τη μαμά του. Κι ήρθε η κεραμική.\nΠάω στο μαγαζί που την αγόρασα. Και μεγάλο και επώνυμο και στη γειτονιά μου κι έχω πάρει ακόμα και το καινούργιο iPhone του γιου μου από εκεί πριν από μερικούς μήνες. «Α, αυτή η μάρκα και ειδικά αυτό το μοντέλο ήταν προβληματικό από την αρχή.»\nΠώς ήθελα να ρίξω σφαλιάρα στο γιο μου; Έτσι ακριβώς ένιωσα εκείνη τη στιγμή και ήταν και στα μέτρα μου ο τεχνικός που έπρεπε να τον ψάξω μισή ώρα και αφού τον βρήκα να τον περιμένω άλλη μισή να τελειώσει με κάποιον άλλον.\n«Από την αρχή ήταν που την πήρα από εσάς.» Προσπάθησα να δείχνω τουλάχιστον ήρεμη.\n«Είσαστε πελάτισσα του μαγαζιού;» Δεν ξέρω για πόσο ακόμα, αλλά κούνησα το κεφάλι μου.\n«Μάλλον κάηκε ένα μάτι και μαζί έκαψε και τα ηλεκτρονικά,» συνέχισε με βεβαιότητα ο κουζινογιατρός. «Θα μας φέρετε την κεραμική επιφάνεια και σε δέκα μέρες θα είναι έτοιμη.»\nΘα φέρω τι; Την επιφάνεια; Εγώ την επιφάνεια Αβέρωφ ξέρω του Θεοδωράκη, εσύ για ποια επιφάνεια μιλάς;\n«Άκου, εγώ δεν ξέρω ποια είναι η επιφάνεια και πώς να τη βγάλω. Πρέπει να έρθει κάποιος δικός σας να το κάνει.» Και με κοιτάζει έκπληκτος. Το τομάρι με κοιτάζει έκπληκτο. Δηλαδή μέχρι τώρα νόμιζε ότι είχε μπροστά του τον Μπομπ τον μαστοράκο και τώρα είδε τα Σανέλ τα γυαλιά και τα μαύρα μαλλιά; «Θα σας κοστίσει,» με κοίταξε έντονα. «Πόσο;»\nΛοιπόν για να έρθουν να πάρουν την επιφάνεια, να την επισκευάσουν και να την ξαναφέρουν και να την επανατοποθετήσουν το πόσο ήταν …αγοράζω καινούργια κεραμική κουζίνα. Μάλιστα έτυχε να συζητάμε στο τμήμα με τις κουζίνες και μπορούσα να δω τις τιμές.\nΤου είπα θα το σκεφτώ και έφυγα σχεδόν τρέχοντας από το μαγαζί. Η πρώτη μου σκέψη ήταν, πόσα έχουν μείνει στην τράπεζα και δεν τα έχει πάρει η εφορία, η δεύτερη ήταν πότε πληρώνομαι, η τρίτη πόσα θέλει το φροντιστήριο του μικρού και η τέταρτη ήταν ότι για κανένα μήνα θα τρώμε σουβλάκια, πατάτες τηγανίτες και κοτόπουλο από την ψησταριά του Βασίλη.\nΜετά πήγα κι αγόρασα ένα ζευγάρι παπούτσια που είχα δει από την προηγουμένη βδομάδα, έτσι για να πνίξω τον πόνο μου.\nΙανουαρίου 27, 2017 ovithanosΚοινωνία,Λουκία Κοντοπόδη,Προσωπικό,Σπίτι,Ovi,Ovi Greece\nΠροηγούμενο Προηγούμενο άρθρο: Η απελευθέρωση του Άουσβιτς\nΕπόμενο Επόμενο άρθρο: Όταν το οδικό σήμα εννοεί αυτό ακριβώς που απεικονίζει…


Τα χαρακτηριστικά του ΣΚΟΡΠΙΟΥ (23 Οκτωβρίου έως 22 Νοεμβρίου) – Tsouxtres\nΟ Σκορπιός είναι το όγδοο ζώδιο του ζωδιακού κύκλου και αντιπροσωπεύει τον αποφασιστικό & σκληρό χαρακτήρα.\nΕίναι πολύ δύσκολο για το Σκορπιό να είναι αντικειμενικός καθώς τα δικά του συναισθήματα και οι προσωπικές του εμπειρίες παίζουν καταλυτικό ρόλο στη κρίση και τις αποφάσεις του. Υπερασπίζεται την άποψη του με πάθος και μπορεί να γίνει σκληρός γιατί περιμένει από τους άλλους να αισθάνονται και να συμπεριφέρονται ακριβώς όπως αυτός. Αναλύει τα γεγονότα με βάση τα δικά του βιώματα αδυνατώντας να φέρει τον εαυτό του στη θέση των άλλων. Θα κάνει ότι αποφασίσει χωρίς να μπορεί κανείς να του αλλάξει γνώμη. Ξέρει ότι η γνώμη του μετράει και δεν θα φοβηθεί να την πει.\nΟ Σκορπιός δεν είναι επικοινωνιακός τύπος. Είναι εσωστρεφής, μυστικοπαθής, σοβαρός και σιωπηλός. Μυστηριώδης και απόμακρος κλείνεται στον εαυτό του έχοντας πολλά μυστικά από τους άλλους. Έχει μια ισχυρή ανάγκη για συναισθηματική ασφάλεια και θέλει να ανήκει κάπου. Θα ανοιχθεί μόνο όταν γνωρίσει καλά το άτομο και νοιώσει ασφαλής.\nΣτις αρετές του Σκορπιού συγκαταλέγονται η ισχυρή θέληση, η εμμονή και η οξύνοια του μυαλού του που πιάνει γρήγορα και την τελευταία λεπτομέρεια. Είναι άφοβος και δυνατός. Τον διακρίνει ένα πείσμα να διατηρήσει αμετάβλητες τις πεποιθήσεις του, παλεύει για τα δικαιώματα του, δεν ανέχεται την ήττα.\nΧαρακτηριστικό της φύσης του Σκορπιού είναι η δίψα για εξουσία, η υπερηφάνεια και ο αυτοθαυμασμός. Ο Σκορπιός υποφέρει από ένα σύμπλεγμα ανωτερότητας θεωρώντας τον εαυτό του καλύτερο από τους άλλους. Έχοντας τεράστια αποθέματα ψυχικής δύναμης, πιστεύει ακράδαντα στο ¨όλα ή τίποτα¨ και θα εμμείνει στο σκοπό του έως ότου αποκτήσει αυτό που επιθυμεί. Ζει τη ζωή του στο πλήρες.\nΗ αντοχή του και η δύναμη της θέλησης του Σκορπιού είναι ζηλευτή. Η ευαισθησία του, τον κάνει τον καλύτερο και πιστότερο φίλο. Μπορεί όμως να γίνει και ο χειρότερος εχθρός εκφράζοντας το μίσος τους με σκληρό και αδιάλλακτο τρόπο.\nΟι Σκορπιοί μπορεί να είναι ευγενείς και ήρεμοι, μέσα τους όμως κρύβεται ένα πάθος που μπορεί να τους φτάσει στα άκρα. Κανένας δεν θα τους ήθελε σαν αντίπαλους. Έχουν μεγάλη δύναμη και ένα μαγνητισμό που υπνωτίζει. Διεισδύουν σε γεγονότα και πρόσωπα χωρίς ιδιαίτερη προσπάθεια.\nΕίναι ιδιαίτερα ανεξάρτητοι και έχουν δυνατό και ελεύθερο πνεύμα. Στους τρόπους τους υπάρχει μια δόση λαμπρότητας και μεγαλοφυΐας. Είναι φιλομαθείς, αγαπούν τη γνώση, σκέφτονται και ενεργούν αποτελεσματικά.\nΣτις σχέσεις τους είναι θερμοί, γενναιόδωροι και εμπνέουν αφοσίωση και πίστη στους συντρόφους τους. Έχουν μια ισχυρή αίσθηση της ειλικρίνειας και μισούν τα συναισθηματικά παιχνίδια και την απιστία.\nΟ πλούτος, και η υλική ευημερία παίζουν σημαντικό ρόλο στη ζωή του Σκορπιού και δεν θα επέλεγε ποτέ ένα επάγγελμα που δεν θα του πρόσφερε οικονομική εξασφάλιση.\nΣκορπιός με Κριό: Η ένωση αυτή έχει πολλές πιθανότητες επιτυχίας αν και οι δύο είναι γεννημένοι ηγέτες και θα θέλουν να έχουν το πάνω χέρι στη σχέση. Αν η οικογένεια μπορεί να έχει δύο αρχηγούς, η σχέση θα πετύχει και θα είναι πραγματικά καυτή και πετυχημένη.\nΣκορπιός με Δίδυμους: Το πρόβλημα σε μία τέτοια σχέση δημιουργείται από την ζήλια του Σκορπιού που συγκρούεται έντονα με την αγάπη των Διδύμων για ελευθερία δράσης. Επίσης μπορεί τα δύο ζώδια να ταιριάζουν εγκεφαλικά αλλά ο Δίδυμος είναι λίγος μπροστά στην σεξουαλικότητα και τον αισθησιασμό του Σκορπιού\nΣκορπιός με Καρκίνο: Άριστη ένωση. Ο συναισθηματισμός και η τρομερή ικανότητα και των δύο να αγαπούν βαθιά, θα κάνει τη σχέση τους να αντέξει στο χρόνο. Ο Σκορπιός αντέχει στις αλλαγές διάθεσης του Καρκίνου. Αν παρακάμψουμε τις πιθανές σκηνές ζηλοτυπίας μεταξύ τους, ο συνδυασμός αυτός είναι ιδανικός και θα φέρει ευτυχία και στους δύο.\nΣκορπιός με Λέων: Υπάρχουν αμφιβολίες για την επιτυχία αυτής της σχέσης που ξεκινούν από την αποφασιστικότητα των δύο ζωδίων και το προσωπικό τους συμφέρον. Απαιτείται συμβιβασμός και προσπάθεια για να καταλάβουν και να δεχτούν ο ένας τον άλλο για αυτό που είναι. Αν προσπαθήσουν μαζί, θα πετύχουν γιατί έχουν και πολλά κοινά στοιχεία που τους ενώνουν. Είναι και οι δύο κτητικοί, αφοσιωμένοι, δυνατοί ικανοί να παρέχουν ερωτική ικανοποίηση και ο ένας εκτιμάει τις ικανότητες και τα δυνατά σημεία του άλλου.\nΣκορπιός με Σκορπιό: Έντονο πάθος κυριαρχεί σε αυτή τη σχέση, αλλά δυσκολίες θα προκύψουν από την αμοιβαία ζήλια και την εκδικητική διάθεση. Πάντως μια τέτοια ένωση το πιθανότερο είναι να βγάλει προς τα έξω τον καλύτερο εαυτό και των δύο.\nΣκορπιός με Αιγόκερω: Ένωση με μεγάλες πιθανότητες επιτυχίας αφού μέσα από αυτή και οι δύο θα ωριμάσουν και θα μάθουν τη αξία της αγάπης στη ζωή τους. Βέβαια θα χρειαστεί χρόνος και για τους δύο, να ανοιχτούν και να νοιώσουν άνετα ο ένας με τον άλλο αλλά όταν συμβεί αυτό θα βρουν αμοιβαία ικανοποίηση τόσο σε ερωτικό όσο και πνευματικό επίπεδο.\nΣκορπιός με Υδροχόο: Ένωση διαφορετικών αναγκών και στάσης ζωής. Ο Υδροχόος βλέπει τον κόσμο ιδεαλιστικά και είναι ιδιαίτερα κοινωνικός, ενώ ο Σκορπιός είναι πιο εσωστρεφής και προτιμά να απολαμβάνει μόνο την παρέα του συντρόφους του. Αν και φαίνεται να έχουν λίγα κοινά ενδιαφέροντα, στην πραγματικότητα, έχουν και οι δύο μεγάλη δύναμη θέλησης. Αν το θελήσουν λοιπόν πολύ, η σχέση τους θα γίνει ουσιαστική και θα πετύχει.\nΣκορπιός με Ιχθείς: Ιδανική ένωση ! Υπάρχει αμοιβαία κατανόηση και σεβασμός αφού και τα δύο είναι ζώδια του νερού και μοιράζονται παρόμοιες αρετές και ελαττώματα. Και οι δύο λειτουργούν με τον ένστικτο και θα βοηθήσουν ο ένας τον άλλο να εκπληρώσει τις επιθυμίες και τα όνειρα του. Σχέση με διάρκεια που παρέχει μεγάλη ικανοποίηση και στον ερωτικό τομέα.\nNext story Τα χαρακτηριστικά του ΤΟΞΟΤΗ (23 Νοεμβρίου έως 21 Δεκεμβρίου)\nPrevious story Τα χαρακτηριστικά του ΖΥΓΟΥ (23 Σεπτεμβρίου έως 22 Οκτωβρίου)


Παγκοσμιοποίηση με ...κλειστά σύνορα | Νόστιμον ήμαρ\nA piece of metal framing that will have sheets of metal welded to it is lifted into place by a fork lift as members of the 116th Construction Support & Equipment Company of the Utah National Guard continue construction on a 1,000 foot long extension of the border wall that separates the U.S. and Mexico in San Luis, Arizona June 7, 2006. - RTXOP5M\nΠαγκοσμιοποίηση με …κλειστά σύνορα\nΑπό N. στις\t 09/09/2021 0 Σχόλια\nΑνοιχτά σύνορα ευαγγελίζονται όσοι εξιδανικεύουν την παγκοσμιοποίηση. Αλλά η πραγματικότητα είναι διαφορετική, λέει ο Γερμανός κοινωνιολόγος Στέφεν Μάου.\nΣτο βιβλίο του «Επανεφεύρεση των συνόρων» ο Στέφεν Μάου, καθηγητής Κοινωνιολογίας στο πανεπιστήμιο Χούμπολντ του Βερολίνου, αμφισβητεί το παραδοσιακό δόγμα της παγκοσμιοποίησης. Όπως επισημαίνει ο ίδιος, μιλώντας στη Γερμανική Ραδιοφωνία (DLF) «μέχρι σήμερα είχαμε το αφήγημα των ανοιχτών συνόρων, μας έλεγαν ότι με την παγκοσμιοποίηση τα εθνικά σύνορα αποκτούν όλο και λιγότερη σημασία. Η δική μου θέση- και αυτή πραγματεύομαι στο βιβλίο- είναι ότι, παράλληλα με το άνοιγμα των συνόρων που αδιαμφισβήτητα βλέπουμε σε κάποιον βαθμό, η παγκοσμιοποίηση πυροδοτεί και μία αντίθετη τάση. Κάποια σύνορα κλείνουν, νέα τείχη υψώνονται. Στην ουσία πρόκειται για μηχανισμούς επιλογής και διαχωρισμού ανάμεσα σε εκείνους που επιτρέπεται να περάσουν τα τείχη και σε εκείνους που μένουν πίσω».\nΚαι οι δύο αυτές αντίρροπες τάσεις -το άνοιγμα και το κλείσιμο των συνόρων- παρατηρούνται ταυτόχρονα, υποστηρίζει ο Στέφεν Μάου. Μόνο που η κοινή γνώμη, κυνηγώντας το ευγενές όραμα των ανοιχτών συνόρων και των ανοιχτών οριζόντων, μαθαίνει ελάχιστα για την άλλη, πιο σκοτεινή πλευρά της παγκοσμιοποίησης. Ίσως γιατί θεωρεί αυτονόητο ότι αυτό που συμβαίνει στον στενό κύκλο των προνομιούχων Ευρωπαίων πολιτών, στο «κλειστό κλαμπ» της ζώνης Σένγκεν, μπορεί να συμβεί εξίσου και αλλού.\nΟι Αφρικανοί ταξίδευαν πιο ελεύθερα πριν 30 χρόνια\nΣτην πραγματικότητα συμβαίνει το αντίθετο. «Θα έλεγα ότι η παγκοσμιοποίηση προκαλεί κινητικότητα, αλλά και ακινησία ταυτόχρονα». Εκτιμά ο Γερμανός κοινωνιολόγος. «Πάρτε για παράδειγμα την ελεύθερη μετακίνηση για τουριστικούς σκοπούς. Στη δεκαετία του ’70 οι πολίτες πολλών αφρικανικών, αλλά και ευρωπαϊκών χωρών μπορούσαν να ταξιδέψουν στο εξωτερικό χωρίς βίζα, σε περισσότερες χώρες. Σήμερα δεν έχουν την ίδια ελευθερία. Οι περιορισμοί είναι περισσότεροι από εκείνους που προβλέπονταν πριν από 30, 40 χρόνια…»\nΈτσι, κάποιοι προνομιούχοι μπορούν να ταξιδεύουν ελεύθερα, ενώ την ίδια στιγμή οι λιγότερο προνομιούχοι, κυρίως οικονομικοί μετανάστες, μένουν «εκτός νυμφώνος». Μάλιστα ο Στέφεν Μάου πηγαίνει ένα βήμα πιο πέρα, υποστηρίζοντας ότι δεν πρόκειται για αντίφαση, αλλά για τις δύο όψεις του ιδίου νομίσματος. «Θα έλεγα ότι υπάρχει μία αιτιώδης συνάφεια ανάμεσα στην ελευθερία των προνομιούχων και τον αποκλεισμό των υπολοίπων», εξηγεί. «Για να μπορούμε να ταξιδεύουμε εμείς, οι προνομιούχοι, οι ευπρόσδεκτοι, θα πρέπει να αποκλειστούν κάποιοι άλλοι και να μην μπορούν να ταξιδεύσουν. Το ενδιαφέρον είναι ότι ακόμη και η έννοια της συνοριακής γραμμής έχει αλλάξει. Δεν μιλάμε για την κλασική ‘μπάρα’ που βλέπαμε να ανοιγοκλείνει στα σύνορα, αλλά για ένα νοητό σύνορο, μακριά από την ίδια την επικράτεια της χώρας. Υπό αυτή την έννοια τα σύνορα της Ευρώπης αρχίζουν ήδη στην υποσαχάριο Αφρική».\n«Χρυσά διαβατήρια» για τους προνομιούχους\nΤα όσα διαδραματίζονται αυτές τις μέρες στο Αφγανιστάν είναι ενδεικτικά για τις νέες διαχωριστικές γραμμές ανά τον κόσμο. Αλλά ο Στέφεν Μάου θεωρεί ότι η «επανεφεύρεση των συνόρων» ξεκίνησε πολύ νωρίτερα, γύρω στο 2000-2001. Σήμερα μπορεί να έχει πέσει το Τείχος του Βερολίνου, ωστόσο περισσότερες από 70 χώρες σε όλον τον κόσμο έχουν υψώσει νέα τείχη, άλλοτε στο όνομα της καταπολέμησης της τρομοκρατίας, άλλοτε με δηλωμένο στόχο τον περιορισμό της οικονομικής μετανάστευσης. Αλλά πώς μπορεί κανείς να ενταχθεί στους «προνομιούχους», που υπερβαίνουν τα σύνορα;.\n«Ασφαλώς το ευρωπαϊκό διαβατήριο έχει μεγάλη αξία» λέει ο Γερμανός κοινωνιολόγος. «Εξ ου και το ‘χρυσό διαβατήριο’ με το οποίο ένας πλούσιος αλλοδαπός μπορεί να πολιτογραφηθεί, δαπανώντας ένα σεβαστό ποσό. Αυτό γίνεται στην Κύπρο, στην Πορτογαλία, στην Αυστρία. Και γιατί θεωρείται ελκυστικό το μοντέλο; Όχι απαραίτητα γιατί οι άνθρωποι θέλουν να ζήσουν σε αυτές τις χώρες, αλλά γιατί αγοράζουν την ελευθερία διακίνησης, ελευθερία να δραστηριοποιηθούν οικονομικά στην ΕΕ. Συνοπτικά θα λέγαμε ότι ο Βορράς της παγκοσμιοποίησης απολαμβάνει συγκεκριμένα πλεονεκτήματα, στον Νότο η ίδια ελευθερία προβλέπεται μόνο για συγκεκριμένες ομάδες κρατών, για παράδειγμα στις πλούσιες χώρες του Περσικού Κόλπου, ενώ η εικόνα είναι εντελώς διαφορετική στις υπόλοιπες χώρες, ιδιαίτερα σε εκείνες που αντιμετωπίζουν οικονομικές δυσκολίες και πολιτική αστάθεια».\nΕΕ ΠΑΓΚΟΣΜΙΟΠΟΙΗΣΗ ΣΥΝΟΡΑ


ΕΝΝΕΑ ΕΤΗ ΦΩΤΟΣ: ΕΡΜΗΣ Ο ΤΡΙΣΜΕΓΙΣΤΟΣ – ΙΕΡΟΣ ΛΟΓΟΣ\nΈνας ακόμη πολύ σπουδαίος της προκατακλυσμιαίας Εποχής είναι ό Ερμής ο Τρισμέγιστος. Συνέγραψε πρώτος Κοσμογονία και Ζωογονία (Ανθρωπογονία), καθώς αναφέρει ό Φίλων ό Βύβλιος (Απ. 2): «τωv ύφ' ηλίω γεγοvότωv πρωτός εστι Τάαυτος, δ τωv Γραμμάτωv τηv εύρεσιv επιvοήσας (Ιερογλυφικά), και της τωv υπομvημάτωv Γραφής κατάρξας, ον Αιγύπτιοι μεv εκάλεσαv Θωύθ Αλεξαvδρείς δε Θώθ, Έρμηv δε Έλληvες». Ο Ερμής εχρημάτισε Γραμματεύς του Κρόνου (ό όποιος εβασίλευσε μετά τον Αμμωνα στην Αίγυπτο): «Προελθών δ Kρόνoς Ερμή τω Τρισμεγίστω συμβούλω και βοηθώ χρώμενος, ούτος γαρ ην αυτώ γραμματεύς». Συνεμάχησε όμως κατόπιν στην Τιτανομαχία με τον Δία, του όποίου θεωρείται το λοιπόν Αγγελιοφόρος.\nΈχουν διασωθή τα λεγόμενα Ερμητικά Κείμενα, εκ των οποίων αναφέρουμε αποσπάσματα απο τον «'Ιερον Λόγο», σε αντιπαραβολη με αποσπάσματα απο την «Γένεσι» της Βίβλου, για να προκύψουν αυθορμήτως σημαντικά συμπεράσματα.\nΕίναι τραγικό το πόσα πολλά μας έχουν κλέψει αφού πρώτα φρόντισαν να καταστρέψουν κάθε ιερό αυτού του τόπου και να σπείρουν τον φόβο μέσα σε ένα σκοτάδι που σπάει κοκάλα λογικής .\nΤο θέμα είναι τεράστιο και έχει πολλές προεκτάσεις . Ο ελληνας σήμερα εινα μπερδεμένος..


Να επιστρέψει η παραλία της Βούλας στους Δημότες - ΕΒΔΟΜΗ Online\nΟλοι όσοι μένουν στη Βούλα και ιδιαίτερα στα παράλιά της γνωρίζουν καλά την απαράδεκτη κατάσταση που έχει περιέλθει όλη η ακτογραμμή της. Με τα μαγαζιά που ενώ είναι καφετέριες γίνονται νυχτερινά κέντρα, με τον αποκλεισμό της παραλιακής ζώνης από τα ίδια τα μαγαζιά, από την απαξίωση της Β’ πλαζ που τέσσερα χρόνια τώρα είναι εγκαταλειμένη και τριτοκοσμική. Για τις ευθύνες ενός εκάστου γι’ αυτή την κατάντια «πολιτικές, δημοτικές και άλλων».\nΚύριος εισηγητής ο πρόεδρος του Συλλόγου Κώστας Τσιριγώτης. Τη συζήτηση συντόνισε η αντιπρόεδρος του Συλλόγου Αννα Βενετσάνου.\nΚαλεσμένοι οι βουλευτές, ο δήμαρχος, σύμβουλοι και φορείς.\nΑνταποκρίθηκαν και παρευρέθηκαν οι βουλευτές Αθ. Λεβέντης, Μάκης Βορίδης και Βασίλης Οικονόμου, ενώ μηνύματα έστειλαν ο υφυπουργός Πέτρος Δούκας, οι βουλευτές Ν. Καντερές, Εύη Χριστοφιλοπούλου. Ο Νομάρχης εκπροσωπήθηκε από τον Αντινομάρχη Χαρ. Δαμάσκο, ενώ παρευρέθησαν οι νομαρχιακοί σύμβουλοι Παντ. Ασπραδάκης & Μαίρη Φουρναράκη.\nΤον Μητροπολίτη Γλυφάδας κ. Παύλο εκπροσώπησε ο πατέρας Αλέξανδρος ο οποίος χαιρέτισε την εκδήλωση με σύντομο μήνυμα του Μητροπολίτη.\nΠαρευρέθηκαν ακόμη ο Αντιδήμαρχος Γρηγόρης Κωνσταντέλλος, οι δημοτικοί σύμβουλοι Αγγελος Αποστολάτος, Νανά Καραγιάν, Τζούλια Γερακιού, Δημ. Δαβάκης, Πέτρος Θανόπουλος, Γιάννης Σκουμπούρης, Ηλέκτρα Τσιριγώτη.\nΟ Σύλλογος είχε ενημερώσει όλους τους φορείς αλλά και τους κατοίκους με δημοσιεύσεις στον τύπο και αφίσες για την εκδήλωση, αλλά και για όσους ενδιαφέρονταν να είναι εισηγητές στο θέμα στην ημερίδα.\nΕτσι μετά την εισήγηση του Κ. Τσιριγώτη, ανέπτυξαν ενδελεχώς το πρόβλημα της παραλίας ο πολεοδόμος χωροτάκτης Γιάννης Δημητριάδης.\nΑκολούθησε ο πρόεδρος του Εξωραϊστικού Συλλόγου της Πολιτείας Βαβούρης που παραιτήθηκε ουσιαστικά της εισήγησής του για να διευκολύνει την ροή της εκδήλωσης.\nΑκολούθησε με παρέμβασή του ο τ. δήμαρχος και επικεφαλής της μείζονος μειοψηφίας του Δήμου Αγγελος Αποστολάτος, που καυτηρίασε την παρούσα κατάσταση και έριξε ευθύνες στον νυν Δήμαρχο Γ. Μάντεση, ο οποίος – όπως κατήγγειλε ο Α. Αποστολάτος, την ημέρα αυτή βρισκόταν στη Μονή Βατοπεδίου στο Αγιο Ορος!\nΣτη συνέχεια μίλησε ο μηχανικός και δημ. Σύμβουλος Γιάννης Σκουμπούρης, η δημ. Σύμβουλος και αρχιτέκτων Ηλέκτρα Τσιριγώτη. Παρέμβαση έκανε και ο Αντιδήμαρχος Γρ. Κωνσταντέλλος, ο πρόεδρος του Ομίλου «Νέοι Ορίζοντες» Γ. Δρίτσας, και ο Στ. Γκίκας.\nΕκλεισε από τους ομιλητές ο Γιάννης Νιτερόπουλος (παλιός δημοτικός σύμβουλος και σύμβουλος του Αρη Βούλας).\nΟλοι οι εισηγητές παραδέχθηκαν την απαράδεκτη κατάσταση που επικρατεί στην παραλία της Βούλας, για τις κατάφορες συμβάσεις που έχουν υπογραφεί, για την απεμπόληση των συμφερόντων του Δήμου από τη Δημοτική Αρχή.\nΠέτρος Δούκας: «Δυστυχώς λόγω ανειλημμένων υποχρεώσεων αδυνατώ να βρεθώ ανάμεσά σας. Να γνωρίζετε παρ’ όλα αυτά ότι είμαστε και θα είμαστε δίπλα σας και στη διάθεσή σας πάντα».\nΝ. Καντερές: «Πιστεύω ότι τέτοιου είδους πρωτοβουλίες που απουσιάζουν εν γένει από τον τόπο μας, μπορούν πράγματι να θέσουν τα προβλήματα στην πραγματική τους διάσταση».\nΕύη Χριστοφιλοπούλου: «Με τη συμπόρευση των πολιτικών και κοινωνικών φορέων της περιοχής, είμαι βέβαιη ότι μπορούμε να υπερβούμε το σκόπελο των συμφερόντων και της ανομίας που οδήγησαν την παραλία στη σημερινή κατάσταση».\nΑ. Σ. Αρης Βούλας\n«Το σημερινό καθεστώς της παραλίας της Βούλας μας βρίσκει τελείως αντίθετους γιατί πάγια πεποίθησή μας ήταν και εξακολουθεί να είναι ότι οι χώροι πρέπει να ανήκουν στο Δήμο.\nΑθ. Λεβέντης: «Από τα στοιχειώδη δημόσια κοινόχρηστα αγαθά είναι και η παραλία. Δεν μπορεί κανείς να την καταπατά, να την κλείνει, να την φράσει, να την στερεί από τους κατοίκους. Δυστυχώς υπάρχουν σοβαρότατες ευθύνες γιατί φθάσαμε σ’ αυτή την κατάσταση, και είναι διαχρονικές…».\nΜάκης Βορίδης: Εθεσε τον εαυτό του ως πολιτικός αλλά και ως έγκριτος νομικός λέγοντας: «Είμαι στη διάθεσή σας να βοηθήσω στο νομικό κομμάτι, ώστε να σταματήσει να υπάρχει αυτή η απαράδεκτη κατάσταση που υπάρχει αυτή τη στιγμή».\nΕκλεισε δε λέγοντας: «Για τα αιτήματα σας πρέπει να έχετε κάνει σοβαρή νομική προετοιμασία για να τα υποστηρίξετε ενώπιον των υπουργών και των υπηρεσιακών παραγόντων.\nΧρειάζεται, λοιπόν, σταθερή πολιτική βούληση και επιμονή και νομική προετοιμασία και υποστήριξη.\nΑυτά τα πράγματα απαιτούν κάποια έξοδα, που οι οικονομικά ανίσχυροι Εξωραϊστικοί Σύλλογοι και φορείς δεν μπορούν να τα αντέξουν, είναι υποχρέωση του Δήμου να απευθυνθεί σε έγκριτα νομικά γραφεία και να κάνει την προπαρασκευαστική δουλειά και τις νομικές δράσεις που χρειάζονται».\nΒ. Οικονόμου: Την αμέριστη συμπαράστασή του εξέφρασε ο βουλευτής Βασίλης Οικονόμου, για την κατάκτηση του δικαιώματος της χρήσης της παραλίας από το λαό.\nΟ Γρ. Κωνσταντέλλος αν και δήλωσε ότι εκπροσωπεί τον εαυτό του, προσπάθησε να υπερασπιστεί τις ενέργειες της δημοτικής αρχής, αλλά και “ρεαλιστικά” να τονίσει ότι αν φύγουν οι σημερινοί επιχειρηματίες θα έρθουν κάποιοι άλλοι· μη πιστεύετε ότι θα έρθει στα χέρια του Δήμου.\nΗ Δημοτική Αρχή είναι κύρια υπεύθυνη για το σημερινό καθεστώς\nΠρώτον στο καθεστώς παρανομίας στο μήκος όλης της παραλίας της Βούλας.\nΔεύτερο είναι το πλέγμα των συμβάσεων ΕΤΑ-ΑΠΟΛΛΩΝΙΕΣ ΑΚΤΕΣ-ΜΝΗΜΟΝΙΟ ΤΟΥ ΔΗΜΟΥ. Εχουμε να κάνουμε με ένα «ειδικό κατασκευασμένο» και περίεργο νομικό σχήμα, μπροστά στο οποίο ωχριούν οι αποικιακές συμβάσεις, είναι ένα κατασκεύασμα που εναντίον του ο Δήμος ελάχιστα μπορεί να κάνει, με ελπίδα να πετύχει κάτι σε εύλογο χρόνο.\nΕθεσε ένα πολύ σοβαρό ερώτημα, για την χρονική διάρκεια των συμβάσεων, την χρονική διάρκεια ισχύος του μνημονίου και την λήξη των συμβάσεων την 31/12/2011.\nΗ πολιτεία με τις δράσεις τις ΕΟΤ/ΕΤΑ/ ΑΠΟΛΛΩΝΙΕΣ ΑΚΤΕΣ, ανοχή στις παρανομίες αιγιαλού & παραλίας, μη απαλλοτρίωση των κατά το νόμο απαλλοτριωτέων κτισμάτων εντός της ζώνης παραλίας, και με τις πολιτικές και άλλες πιέσεις που άσκησε εδώ και 40 χρόνια επάνω στο Δήμο, είναι αυτή που έχει την κύρια ευθύνη και θα πρέπει ο Δήμος Βούλας να στραφεί και να πιέσει την πολιτεία, σαν κύρια υπεύθυνη για την σημερινή κατάσταση, να επιστρέψει την παραλία συνολικά στο Δήμο, και την Α΄ πλαζ και το Camping και την Β΄ πλαζ, όπως έχει υποχρέωση.\nΕγιναν “σημεία και τέρατα” στο όνομα ενός θαυμάσιου οράματος!\nΟ Γιάννης Δημητριάδης με μία αναλυτικότατη εισήγηση έβαλε το θέμα στην πραγματική του διάσταση. Αφού έκανε μία αναφορά στο ιστορικό: «στο κρίσιμο 2001 κατά το οποίο έγιναν “σημεία και τέρατα” και μάλιστα στο όνομα ενός θαυμάσιου οράματος!, για τα οποία πληρώνουμε μέχρι σήμερα».\nΣτη συνέχεια αναφέρθηκε στο πρόσφατο ιστορικό του προβλήματος «παραλία Βούλας», με αφετηρία την υπογραφή του περίφημου (κακόφημου, θα λέγαμε) μνημονίου μεταξύ Δήμου Βούλας και ΕΤΑ Α.Ε., την υπογραφή συμβάσεων μίσθωσης μεταξύ ΕΤΑ και αναδόχου – κατά απαράδεκτο, πράγματι τρόπο – προ της γνωστοποίησης, συζήτησης και δημοσίευσης του Προεδρικού Διατάγματος για το σχεδιασμό και η διαχείριση τη παραλιακής ζώνης, από το Φαληρικό όρμο μέχρι την παραλία της Λομπάρδας Κορωπίου.\nΑπό τις συμβάσεις που υπογράφηκαν, αποκαλύπτεται μεταξύ άλλων ότι η ανάπλαση των δύο πλαζ δεν αποβλέπει στην εξυπηρέτηση πρωτίστως των κατοίκων του Λεκανοπεδίου, για κολύμβηση και ήπια αναψυχή και άθληση, που είναι από τη φύση τους ο κύριος σκοπός των ακτών κολύμβησης, αλλά η προσφορά κάποιου «τουριστικού προϊόντος» όπως αποδεικνύει ο Γ. Δημητριάδης επικαλούμενος άρθρο (αρ.12) των συμβάσεων».\nΑναφέρθηκε σε ένα πλαίσιο αρχών για τη διάσωση και την ανάπλαση της παραλίας της Βούλας και πρότεινε συγκεκριμένους τρόπος δράσης, όπου μεταξύ άλλων γράφει:\nΗ παραλία αποτελεί ύψιστο κοινωνικό αγαθό, το οποίο πρέπει να διαφυλάξουμε ως κόρη οφθαλμού για μας τα παιδιά μας και τις επόμενες γενιές. Αρα όχι εμπορευματοποίηση και τσιμεντοποίηση του κοινωνικού αυτού αγαθού.\nΣυμβατή κύρια χρήση, είναι η κολύμβηση και η ήπια αναψυχή και άθληση.\nΟι ελεύθερες ακτές πρέπει να παραμείνουν ελεύθερες.\nΚύριο στοιχείο της ανάπλασης της παραλίας, μεταξύ των δύο πλαζ, πρέπει να είναι μια συνεχής ελεύθερη κοινόχρηστη ζώνη, με κύρια χρήση τον περίπατο.\nΟ σχεδιασμός και η λειτουργία της παραλίας πρέπει να βασίζεται στη νομιμότητα και στις αρχές της βιώσιμης ή αειφόρου ανάπτυξης.\nΚαταλληλότερος φορέας διαχείρισης είναι η Τοπική Αυτοδιοίκηση.\nΗ παραλία της Βούλας αποτελεί αναπόσπαστο κομμάτι του προαστίου, που όμως αποκόπτεται από τον υπόλοιπο πολεοδομικό ιστό με τη λεωφόρο ταχείας κυκλοφορίας. Αρα πρέπει να εξευρεθεί λύση για τη λειτουργική σύνδεση της με τις γειτονικές συνοικίες.\nΗ ανάπλαση της παραλίας πρέπει να γίνει στα πλαίσια μιας ολοκληρωμένης μελέτης διαμόρφωσης (master plan), η οποία θα λαμβάνει υπόψη, απαραιτήτως, τις προαναφερθείσες αρχές.\nΣημείωση Συντάκτη: Εδώ πρέπει να επισημάνουμε ότι υπάρχει μία πολύ καλή και εγκεκριμένη μελέτη που κατάρτισε το ΥΠΕΧΩΔΕ σε συνεργασία με το Δήμο το 1984-85, εγκεκριμένη και από τον Υπουργό ΠΕΧΩΔΕ (Κουλουμπής), και από τον ΕΟΤ (Ν. Σκουλάς) και από το Δημ. Συμβούλιο Βούλας. (κοίτα και άρθρο του Κ. Βενετσάνου).\nΤέλος πρότεινε συγκεκριμένους τρόπους δράσης:\n– Αμεση υιοθέτηση του Πλαισίου Αρχών για τη διάσωση και την ανάπλαση της παραλίας της Βούλας από το Δημοτικό Συμβούλιο Βούλας και τους κοινωνικούς φορείς.\n– Δημιουργία Κίνησης Πολιτών για τη Διάσωση και την ήπια ανάπλαση της παραλίας της Βούλας.\n– Αυστηρή, έγγραφη καταγγελία του Δήμου Βούλας προς τους αρμόδιους φορείς (ΕΤΑ, ΟΡΣΑ, ΥΠΕΧΩΔΕ κλπ) από τις συνεχιζόμενες παράνομες πράξεις στην παραλία της Βούλας και, συγκεκριμένα, για την κατάφορη καταστρατήγηση των όρων του Μνημονίου.\nΚατ’ εξοχήν πολιτικό ζήτημα\nΟ χημικός μηχανικός και δημοτικός σύμβουλος Γιάννης Σκουμπούρης θεωρεί κατ’ εξοχή πολιτικό το ζήτημα και αφορά τόσο την κεντρική διοίκηση, όσο και την Τοπική Αυτοδιοίκηση.\n«Γενική διαπίστωση αποτελεί το γεγονός ότι η παράκτια ζώνη – όχι μόνο της Βούλας – αλλά και γενικότερα είναι με τον ένα ή άλλον τρόπο παραδομένη σε οικονομικά συμφέροντα και οικονομικά κέντρα, που χρησιμοποιούν αυτό το μοναδικό πόρο, κυρίως για οικονομικά οφέλη.\n- Αμεσα πρέπει να κινητοποιηθούν όλοι οι φορείς της πόλης.\n- Η δημοτική Αρχή πρέπει να ασκήσει τον ειδικό της ρόλο και να απαιτήσει καταγγελία της σύμβασης για το Β’ Αλίπεδο, μεταξύ της ΕΤΑ και του ιδιωτικού φορέα επενδυτή.\n- Αμεσα πρέπει να ζητηθεί από τον αρμόδιο Υπουργό η αλλαγή του ιδιοκτησιακού καθεστώτος και η απόδοση της παραλιακής ζώνης στο Δήμο Βούλας. Το Β’ Αλίπεδο και το Κάμπιγκ να παραχωρηθούν άμεσα στο Δήμο Βούλας.\n- Διοργάνωση εκδηλώσεων διαμαρτυρίας στο Β’ Αλίπεδο, με στόχο την ανάδειξη της κατάστασής του.\n«Αισχράς ειρήνης, τίμιος πόλεμος αιρετότερος»\nΟ Πατέρας Αλέξανδρος, μετέφερε μήνυμα του Μητροπολίτης Γλυφάδας κ. Παύλου.\nΤον εξέπληξαν όλα αυτά που άκουσε για τη παραλία και δήλωσε ότι η Μητρόπολη θα είναι συμπαραστάτης και συνοδοιπόρος.\n«Αν ένα χορταράκι το βγάζεις με το χέρι, ένα δέντρο χρειάζονται πολλοί για να το ξεριζώσουν», ήταν τα λόγια του για να καταδείξει ότι η κοινή προσπάθεια θα φέρει αποτελέσματα.\nΚαι έδωσε το στίγμα του αγώνα με μία περίφημη φράση: «αισχράς ειρήνης, τίμιος πόλεμος αιρετότερος».\nΟ Αντινομάρχης Χαρ. Δαμάσκος, εκπροσωπώντας το Νομάρχη, δήλωσε ότι η παρουσία του στην εκδήλωση υποδηλώνει και το πολύ ενδιαφέρον της Νομαρχίας για το θέμα.\n«Ακουσα πολλά ενδιαφέροντα, και νομίζω ότι η πιο μεγάλη αλήθεια είναι ότι με όχημα το περίφημο όραμα των Ολυμπιακών Αγώνων έγιναν πολλά στην Ανατολική Αττική η οποία ακόμα τότε ήταν αδιαμόρφωτη, και τα οποία ακόμη και σήμερα είναι ανεξίτηλα στις καρδιές του κόσμου.\n…Το Αεροδρόμιο δεν υπόκειται σε καμία πολεοδομική διάταξη. Σε κανέναν πολεοδομικό έλεγχο. Ετοιμάζεται να χτίσει 120.000 τ.μ. γύρω από το Αεροδρόμιο χωρίς να υπόκειται σε κανέναν πολεοδομικό έλεγχο. Κι αυτό σύμφωνα με το Νόμο!\n…Εμείς στεκόμαστε δίπλα σε τέτοιες πρωτοβουλίες για να βοηθήσουμε να αποσαφηνιστούν τέτοια καθεστώτα.\nΚαι σε όποια ενέργεια. Είμαστε μαζί σας να βοηθήσουμε σε οποιαδήποτε εκτέλεση απόφασης Δημοτικού Συμβουλίου, να βοηθήσουμε με τους νομικούς μας συμβούλους να προσφύγουμε στη δικαιοσύνη και να αναλάβουμε τα έξοδα αυτής της προσφυγής. Αλλά σε όποια συνάντηση πρέπει να γίνει είτε με τον Υπουργό Τουρισμού είτε με όποιο άλλο συναρμόδιο Υπουργείο θα είναι κοντά ο Νομάρχης κοντά με την τοπική κοινωνία».\nΜάλλον δεν θέλουμε και όχι δεν μπορούμε να επιβάλλουμε σαν Δήμος την νομιμότητα στην πόλη\nΗ επικεφαλής του συνδυασμού “Οραμα” Ηλέκτρα Τσιριγώτη,\nέκανε μια πάρα πολύ σοβαρή πρόταση-παρατήρηση.\nΛέμε ότι δεν μπορεί να ελεγχθεί η παρανομία, ότι δεν μπορεί να επιβληθεί η νομιμότητα στην παραλία και αλλού. Όμως, πέρα από τις ωραίες καταγγελίες – διαμαρτυρίες, ο Δήμος και ο καθένας σε κάθε σοβαρή παρανομία που δεν διώκεται έχει δύο συντελεστές, τον παρανομούντα «επιχειρηματία ή ιδιώτη» και τον παρανομούντα φύλακα της νομιμότητας (υπάλληλο, Διευθυντή, αστυνόμο, λιμενικό, κλπ) αν αμέσως και παράλληλα με τον δράστη ζητηθούν οι αστικές και ποινικές ευθύνες με άμεσες αναφορές, μηνύσεις, αγωγές για αστικές αποζημιώσεις του «αδιαφορούντος φύλακα της νομιμότητας», μετά από δύο-τρεις διώξεις τα πράγματα θα βελτιωθούν εντυπωσιακά.\nΜάλλον δεν θέλουμε και όχι δεν μπορούμε να επιβάλλουμε σαν Δήμος την νομιμότητα στην πόλη.\nΚυνηγάμε άγρια κανένα μπαλκόνι ή κανένα υπόγειο και απειλούμε κάθε καταγγέλοντα τα τερατώδη που συμβαίνουν.\nΑπούσα και επιζήμια η Δημοτική Αρχή\nΑμεση παραχώρηση της Α’ και Β’ πλαζ, για αθλητικές εγκαταστάσεις\nτόνισε ο Αγγελος Αποστολάτος\nΟλοι οι Δήμοι έχουν διεκδικήσει και έχουν πάρει τμήματα ή ολόκληρη την παραλία τους και με αποφάσεις τους και έχουν χρηματοδοτηθεί για να αξιοποιηθεί η παραλία από το Δήμο. (Εφερε παράδειγμα το Παλαιό Φάληρο και επεσήμανε ότι σύντομα περιέρχεται η παραλία της Γλυφάδας στο Δήμο της.\nΤο πρώην κάμπινγκ εστία μολύνσεως και στέκι ναρκομανών. Το πολυκέντρο που βρίσκεται μέσα, εδώ πρέπει να επέμβει εισαγγελέας. Δεν υπάρχει κανείς να αποτρέψει αυτή την κατάσταση. Δίπλα σ’ αυτό είναι η Α’ πλαζ Βούλας. Φθάσαμε το Τραμ στο Ασκληπιείο και δεν το φέραμε μέχρι το Δημαρχείο για να μην κόψουμε αυτούς που θέλαμε να στηρίξουμε.\nΠάμε παραπλεύρως: έγινε το κέντρο “Σμαράγδι” που το είχαμε κλείσει. Κατέλαβε όχι την παραλία, όχι ένα κομμάτι τεράστιο, όχι έκλεισε το πεζοδρόμιο και έξω επί της ασφάλτου έχει ρυμοτομήσει, και ρωτώ τον αρμόδιο Αντιδήμαρχο επί μήνες “Τι γίνεται με το θέμα αυτό. Και μου απαντά: θα κάνω αυτοψία και θα δούμε”.\nΠάμε παρακάτω το “Βο”: Εκεί για όσους δεν γνωρίζουν υπάρχει μία πολύ μικρή ιδιοκτησία. Αυτή έχει γίνει εκατό φορές μεγαλύτερη. Εχει καταλάβει το χώρο, έχει κόψει κάθε δίοδο και από το πεζοδρόμιο και από την παραλία.\nΕρχόμαστε στο “Νότο”. Χτίστηκε στην περίοδο της Δημαρχίας μου, με συγκεκριμένα τετραγωνικά μέτρα χρήσεως και ενός σοβαρού μισθώματος που το 100% το έπαιρνε ο Δήμος. Σήμερα έχει επεκταθεί πάρα πολύ. Και όχι μόνο έχει επεκταθεί αλλά με εκείνο το περίφημο μνημόνιο τα μισά χρήματα πάνε στην ΕΤΑ και τα άλλα μισά στο Δήμο! Ενώ εμείς για 7 χρόνια παίρναμε το 100% του μισθώματος.\nΕρχόμαστε σε τούτο εδώ το “Vive Mare”. Πριν το 1986 είχε μισθωθεί στην Olympic Catering αντί 150.000 δραχμών μηνιαίως. Προσέφυγα στα δικαστήρια, δεν εδικαιώθην και αναγκάστηκα με αυθαίρετη πράξη να τους βγάλω έξω να το σφραγίσω και να το μετατρέψω αμέσως, και να μεταφέρω το Δημαρχείο εδώ.\nΚαι πάω και στη Β’ πλαζ, που δεν μπορεί να περάσει ο κόσμος από τη βρωμιά και τα σκουπίδια που έρχονται από τα όμβρια, και στη συνέχεια πέφτουν μέσα στη θάλασσα. Και η θάλασσα έχει γίνει λάσπη. Γι’ αυτό και οι Απολλώνιες Ακτές ζητούν να φτιάξουν 5 μπαρ εκεί.\nΟι ασθενείς του Νοσοκομείου χορεύουν το βράδυ!\nΟ Δήμος σθεναρά πρέπει να επιδιώξει την άμεση παραχώρηση της Α’ και Β’ πλαζ, για αθλητικές εγκαταστάσεις τη Β’ πλαζ και ολόκληρη την Α’ πλαζ προκειμένου να τη χρησιμοποιήσει ο ίδιος ως χώρο αναψυχής, περιπάτου και κολύμβησης.\nΔηλώνει υποψήφιος στις επόμενες εκλογές\nΚλείνοντας την ομιλία του ο Α. Αποστολάτος δήλωσε την υποψηφιότητά του στις επόμενες δημοτικές εκλογές και σημείωσε ότι θα μπει σ’ αυτούς τους δύο χώρους, με τις μπουλντόζες μέσα.


Όροι Χρήσης | Pandoras Box | Χαντράδικο\nΔιαβάστε προσεκτικά αυτούς τους όρους πριν χρησιμοποιήσετε τις υπηρεσίες τις ιστοσελίδας www.pandoras-box.gr.\nΧρησιμοποιώντας τις υπηρεσίες της ιστοσελίδας www.pandoras-box.gr, συμφωνείτε ότι δεσμεύεστε από αυτούς τους όρους.\nΌλο το περιεχόμενο που περιέχεται ή παρέχεται μέσω της ιστοσελίδας μας, όπως κείμενο, γραφικά, λογότυπα, εικόνες κλιπ, και συλλογές δεδομένων, αποτελεί ιδιοκτησία της pandoras-box.gr («Εταιρεία») ή τρίτου που προμηθεύει το περιεχόμενο και προστατεύεται από το ελληνικό δίκαιο και από τους διεθνείς νόμους περί πνευματικών δικαιωμάτων και βάσεων δεδομένων Επίσης, ολόκληρο το περιεχόμενο που παρέχεται μέσω υπηρεσίας της ιστοσελίδας μας αποτελεί αποκλειστική ιδιοκτησία της pandoras-box.gr και προστατεύεται από τους ελληνικούς και διεθνούς νόμους περί πνευματικών δικαιωμάτων και βάσεων δεδομένων.\nΔεν επιτρέπεται χωρίς την ρητή γραπτή συγκατάθεσή μας η συστηματική αφαίρεση ή / και επαναχρησιμοποίηση τμημάτων υπηρεσιών της ιστοσελίδας μας. Επιπλέον, δεν μπορείτε να δημιουργήσετε και / ή να δημοσιεύσετε δική σας βάση δεδομένων που να περιέχει μέρη υλικού μιας υπηρεσίας της ιστοσελίδας μας (όπως οι τιμές και οι πληροφορίες για ένα προϊόν) χωρίς τη ρητή γραπτή συγκατάθεση της pandoras-box.gr.\nΤα γραφικά, λογότυπα, οι κεφαλίδες και τα ονόματα υπηρεσιών που περιέχονται ή παρέχονται μέσω υπηρεσιών της ιστοσελίδας μας αντιπροσωπεύουν τα εμπορικά σήματα και τα διακριτικά γνωρίσματα της pandoras-box.gr. Τα εμπορικά σήματα που περιέχονται στην ιστοσελίδα μας δεν επιτρέπεται να ερμηνεύονται με τρόπο που μπορεί να προκαλέσει σύγχυση στους πελάτες μας ή με τρόπο που υποβαθμίζει ή δυσφημεί την pandoras-box.gr. Όλες οι άλλες μάρκες και σήματα που δεν ανήκουν στην εταιρεία και εμφανίζονται σε μια υπηρεσία της ιστοσελίδας μας είναι ιδιοκτησία των αντίστοιχων κατόχων τους.\nΜε την επιφύλαξη της τήρησης αυτών των Όρων Χρήσης, η «εταιρεία» σας χορηγεί απεριόριστη και μη υποκείμενη άδεια χρήσης για την πρόσβαση στην ιστοσελίδα της και τη χρήση των υπηρεσιών αυτής. Η παρούσα άδεια χρήσης δεν καλύπτει την εμπορική χρήση των υπηρεσιών της «εταιρείας» ή το περιεχόμενό της, τη συλλογή και τη χρήση πληροφοριών σχετικά με το προϊόν, περιγραφές ή τιμολόγηση, παράγωγη χρήση των υπηρεσιών της ιστοσελίδας www.pandoras-box.gr ή του περιεχομένου της, λήψη ή αντιγραφή πληροφοριών λογαριασμού προς όφελος άλλου εμπόρου.\nΟι παρόντες όροι πώλησης διέπουν την πώληση προϊόντων από την από την ιστοσελίδα της pandoras-box.gr («εταιρεία») σε σας.\nΠαρακαλούμε διαβάστε αυτούς τους όρους και τις προϋποθέσεις προσεκτικά πριν να κάνετε μια παραγγελία μέσω της ιστοσελίδας www.pandoras-box.gr. Δίνοντας μια παραγγελία για αγορά προϊόντων μέσω της ιστοσελίδας μας δηλώνετε, ότι συμφωνείτε με την εφαρμογή των συγκεκριμένων όρων πώλησης.\nΗ παραγγελία σας αποτελεί μια προσφορά προς την «εταιρεία» γιά να συνάψετε μαζί της σύμβαση αγοράς. Αν δώσετε μια παραγγελία μέσω της ιστοσελίδας μας, θα σας στείλουμε ένα μήνυμα που επιβεβαιώνει την παραλαβή της παραγγελίας σας και τα στοιχεία της (επιβεβαίωση παραγγελίας). Αυτή η επιβεβαίωση της παραγγελίας δεν αποτελεί αποδοχή της προσφοράς σας, αλλά προορίζεται μόνο για να σας ενημερώσει ότι η παραγγελία σας έχει ληφθεί από εμάς. Μια σύμβαση αγοράς συνάπτεται μόνο όταν στείλουμε το παραγγελθέν προϊόν σε εσάς και επιβεβαιώσουμε την αποστολή μαζί σας με ένα δεύτερο μήνυμα ηλεκτρονικού ταχυδρομείου. Εάν η παραγγελία σας αποστέλλεται σε περισσότερα από ένα πακέτα, ενδέχεται να λάβετε ξεχωριστή επιβεβαίωση αποστολής για κάθε πακέτο. Σε αυτή την περίπτωση, σε σχέση με κάθε επιβεβαίωση αποστολής, συνάπτεται ξεχωριστή συμφωνία αγοράς μεταξύ μας για τα προϊόντα που αναφέρονται στην αντίστοιχη επιβεβαίωση αποστολής. Το συμβαλλόμενο μέρος είναι η pandoras-box.gr. Ανεξάρτητα από το δικαίωμα υπαναχώρησης σύμφωνα με την παράγραφο 3, μπορείτε να ακυρώσετε την παραγγελία σας για ένα προϊόν ανά πάσα στιγμή πριν λάβετε επιβεβαίωση αποστολής εάν σημφωνεί και η εταιρεία.\nΜπορείτε να πληρώσετε μέσω πιστωτικής ή χρεωστικής κάρτας\n6. ΕΓΓΥΗΣΗ ΣΧΕΤΙΚΑ ΜΕ ΤΑ ΠΡΟΪΟΝΤΑ ΠΟΥ ΠΑΡΑΔΙΔΟΝΤΑΙ ΑΠΟ ΤΗΝ «ΕΤΑΙΡΕΙΑ» ΚΑΙ ΠΕΡΙΟΡΙΣΜΟΣ ΤΗΣ ΕΥΘΥΝΗΣ\n8. ΑΛΛΑΓΕΣ ΣΤΟΥΣ ΟΡΟΥΣ ΠΩΛΗΣΗΣ\n9. ΔΗΛΩΣΗ ΜΗ ΠΑΡΑΙΤΗΣΗΣ\n11. ΠΛΗΡΟΦΟΡΙΕΣ ΕΠΙΚΟΙΝΩΝΙΑΣ\nΔιεύθυνση: 1866 69


Ευμενίδες Εκδόσεις Δαίδαλος Ι. Ζαχαρόπουλος Βιβλιοπωλείο Λεμόνι\nΜετάφραση: · Ερρίκος Χατζηανέστης\nΟ Ερρίκος Χατζηανέστης γεννήθηκε στην Αλεξάνδρεια το 1917. Σπούδασε κλασική φιλολογία στο Πανεπιστήμιο Αθηνών και στη Σορβόννη. Διηύθυνε επί μακρόν το Αβερώφειο Γυμνάσιο, τα Εκπαιδευτήρια της Κοινότητος Χαρτούμ, ως και την Αμπέτειο Σχολή Καΐρου. Στα χρόνια 1954-1964 εδίδαξε Κλασικά Γράμματα στο Πανεπιστήμιο Αλεξανδρείας. Στην Βιβλιοθήκη Αρχαίων Συγγραφέων του Εκδοτικού οίκου "Ι. Ζαχαρόπουλος" εξέδωκε την "Ορέστεια" και τις "Ικέτιδες" του Αισχύλου, ως και την "Ανδρομάχη" και την "Ελένη" του Ευριπίδη, με εισαγωγή, μετάφραση και σχόλια. Έγραψε ακόμη: "Η τριλογία του Προμηθέως του Αισχύλου και ο Prometheus Unbound" του Skelley (Αλεξάνδρεια, 1964), "Οι αρχαίοι και εμείς" (1970), "Zeus dans le Promethee enchainne d' Eschyle" (Αλεξάνδρεια, 1959), "Dionysos persecute", Αλεξάνδρεια, 1960, "Ancient Greek Religion and the God Dionysos" (Αλεξάνδρεια, 1961), "Τα κλασικά γράμματα και η εποχή μας" (Αλεξάνδρεια, 1961).\nΕπιμέλεια: · Ερρίκος Χατζηανέστης\nΈκδοση: Ιούλιος 2008 από "Δαίδαλος Ι. Ζαχαρόπουλος"\nΣελ.:224 (20χ13), Σκληρό εξώφυλλο, ISBN: 960-227-369-0\n[...] Τα προβλήματα στα οποία απολήγουν οι "Χοηφόροι", θα βρουν τη λύση τους στις "Ευμενίδες". Αλλά για να είναι η λύση αυτή σύμφωνη προς το πνεύμα του μέτρου και της σωφροσύνης - αρετών που διαρκώς προσβάλλονται στα έργα του Αισχύλου - θα παρουσιαστούν πρώτα οι απόψεις των δύο κόσμων, παλιού και νέου, από σκηνής, θα προβληθούν οι δύο διϊστάμενες αντιλήψεις σ' όλη την οξύτητα, και ακολούθως θα επιχειρηθεί συμβιβασμός χωρίς να θιγούν τα απαράγραπτα δικαιώματα εκατέρου των διαμαχομένων. Και η δυσκολία έγκειται ακριβώς σ' αυτό το σημείο. Πως ήταν δυνατόν οι αμείλικτες και έξαλλες θεότητες, αδιάλλακτες ως προς τις απόψεις τους, να συμβιβασθούν προς μία κατάσταση, η οποία απέβλεπε στη στέρηση των τιμών της παλιάς τάξης; Έπρεπε λοιπόν ο ποιητής να εξεύρει έναν τρόπο, ο οποίος να μη θεωρηθεί μονολιθικός και απόλυτος, αλλά ούτε και αυθαίρετος. Έπρεπε να παρουσιασθούν οι Ερινύες υπό διπλή μορφή, ως τιμωροί απηνείς δηλαδή αφ' ενός, επιμένοντας στην τυφλή εκδίκηση, αφ' ετέρου ως προαιώνιες φρουροί της ηθικής τάξης, προστατεύοντας τον κόσμο από τα ανόσια στυγερά εγκλήματα. Να έχουν, και η στάση τους και το αξίωμά τους, στοιχεία ανελίξιμα προς συμβιβασμό με τους νέους θεούς. Αλλά και ο αντιπρόσωπος της νέας θεϊκής αρχής του Ολύμπου έπρεπε να έχει κάτι από το οργίλο και οξύθυμο του χαρακτήρα των αντιπάλων του. Μολονότι υπαίτιος του φόνου, να μην είναι σε θέση λογικά να υποστηρίξει και δικαιολογήσει την επιταγή που έδωσε στον Ορέστη να φονεύσει. Και το κυριότερο, να αντιπροσωπεύει κάτι από τις απαιτήσεις και τα θέσμια της παλιάς τάξης. Αλλά παραλλήλως να αναθέσει την έκβαση της όλης υπόθεσης στην Αθηνά, για να κρίνει αμερόληπτα, παραπέμποντας το μεγάλο πρόβλημα στην κρίση ενός ανθρώπινου δικαστηρίου, κατ' εντολή πάντοτε του Δία.


Το τελευταίο «αντίο» στον Βασίλη Μπεσκένη\nΠλήθος κόσμου, σύσσωμη η «οικογένεια» του τηλεοπτικού σταθμού ΣΚΑΪ, ο αντιπρόεδρος της Νέας Δημοκρατίας, Άδωνις Γεωργιάδης, ο πρόεδρος της Ένωσης Κεντρώων, Βασίλης Λεβέντης, πολλοί βουλευτές και δημοσιογράφοι, είπαν σήμερα το τελευταίο αντίο στον δημοσιογράφο Βασίλη Μπεσκένη, ο οποίος πέθανε την περασμένη Κυριακή, 17 Δεκεμβρίου, σε ηλικία 43 χρόνων.\nΣτον Ιερό Ναό Κοιμήσεως της Θεοτόκου στη Γλυφάδα το κλίμα ήταν βαρύ, καθώς ο Βασίλης Μπεσκένης «έφυγε» τόσο απρόσμενα από τη ζωή, την επόμενη ημέρα από τη βάπτιση του γιου του.\nΜε τρεμάμενη από τους λυγμούς φωνή, η σύζυγός του, Γιώτα, είπε ότι θα τον αγαπά για πάντα μέσα από το πρόσωπο του γιου τους. Πολύ συγκινημένος και ο κ. Γεωργιάδης ανέφερε ότι χάνει έναν φίλο που εκτιμούσε πολύ.\nΤο πλήθος ξέσπασε σε χειροκροτήματα την ώρα που το φέρετρο, το οποίο υποβάσταζαν συνάδελφοί του στον ΣΚΑΪ, βγήκε από την εκκλησία με κατεύθυνση το Κοιμητήριο Γλυφάδας, όπου ετάφη ο δημοσιογράφος.